Siekiant, kad savivaldybių patikėjimo teise valdomo valstybės nekilnojamojo turto apskaita būtų tiksli ir išsami - apskaitoje registruoti visą savivaldybių patikėjimo teise valdomą valstybės nekilnojamą turtą ir imtis priemonių, kad visi apskaitos duomenys būtų tikslūs ir išsamūs.

Skuodo rajono savivaldybės administracija

Skuodo r. savivaldybės administracijos direktoriaus 2021-06-10 įsakymu Nr. A1-383 „Dėl valstybei priklausančio turto pripažinimo netinkamu naudoti“ valstybei priklausantis nekilnojamasis turtas: du ūkiniai pastatai (unik. Nr. 7589-5000-3196 (11 kv. m) ir 7589-5000-3209 (8 kv. m)) ir šiltnamis (unik. Nr. 7589-5000-3210 (8 kv. m)), pripažinti netinkamais naudoti dėl fizinio ir funkcinio nusidėvėjimo bei sunykimo. Savivaldybės tarybos 2022-08-26 sprendimu Nr. T9-154 šis turtas pripažintas nusidėvėjusiu ir nebetinkamu naudoti. 2024-03-26 parengtas Vyriausybės nutarimo projektas "Dėl valstybės nekilnojamojo turto nurašymo ir perdavimo valstybės įmonei Turto bankui patikėjimo teise". Laukiame informacijos apie priimtus sprendimus ir atliktus veiksmus.


Siekiant, kad būtų užtikrintas reikiamas profesinės karo tarnybos puskarininkių skaičiaus sukomplektavimas:1. tobulinti Krašto apsaugos sistemos kareivių (jūreivių) ir puskarininkių karjeros koncepciją, kad atitiktų Krašto apsaugos sistemos organizavimo ir karo tarnybos įstatymo reikalavimus;2. tobulinti mokymų organizavimo procesą ir imtis priemonių, užtikrinančių didesnį mokymų skaičių.


Išanalizuoti vidaus kontrolės trūkumus dėl turto perdavimo, inventorizacijos atlikimo, įvertinant turto nuvertėjimo požymius, ir priimti sprendimus, užtikrinančius vidaus kontrolės sistemos veikimą.

Viešieji finansai ir oficialioji statistika

Lietuvos Respublikos vidaus reikalų ministerija

Pakeistas Vidaus reikalų ministerijos trumpalaikio ir ilgalaikio materialiojo, nematerialiojo turto, įsigyto iš valstybės biudžeto lėšų, priėmimo, saugojimo, sandėliavimo ir išdavimo naudotis veikloje tvarkos aprašas ( 2016-07 -25 ministro įsakymo Nr. 1V-515). Įsakymo 15 p. nustatyta, kadmaterialinės vertybės neišduodamos iš sandėlių, kol Valstybės ir savivaldybių turto valdymo, naudojimo ir disponavimo juo įstatymo ir jo įgyvendinamųjų teises aktų, reglamentuojančių turto valdymo naudojimo ir disponavimo, nustatyta tvarka neįforminami dokumentai.


Siekiant užtikrinti, kad valstybės nekilnojamasis turtas, kurį patikėjimo teise valdo savivaldybės, būtų valdomas ir naudojamas efektyviai, užtikrinant visuomenės poreikių tenkinimą, įvertinti, ar valstybės nekilnojamasis turtas yra reikalingas funkcijoms vykdyti ir imtis veiksmų, kad nereikalingas arba netinkamas (negalimas) naudoti turtas būtų grąžintas ar nurašytas ir likviduotas teisės aktų nustatyta tvarka.

Kauno miesto savivaldybės administracija


Siekiant šalies mastu užtikrinti rezultatyvesnį nusikalstamos veikos elektroninėje erdvėje užkardymą, mažinant galimybes gyventojams tapti šių nusikaltimų aukomis, užtikrinti bendrą blokavimo įgaliojimų įgyvendinimo tvarką.


Išanalizuoti vidaus kontrolės trūkumus inventorizuojant turtą ir įsipareigojimus, įvertinant ilgalaikio materialiojo ir nematerialiojo turto, nebaigtos statybos ir gautinų sumų nuvertėjimo požymius, registruojant darbo užmokesčio ir socialinio draudimo sąnaudas, ir priimti sprendimus, užtikrinančius vidaus kontrolės sistemos veikimą.

Pasienio kontrolės punktų direkcija prie Susisiekimo ministerijos

2017 metų inventorizacijos metu buvo atliktas ilgalaikio turto pergrupavimas  (2018-03-06 Ilgalaikio turto perkėlimo į kitą turto grupę pažyma Nr. 6L-63), turto nuvertėjimo paskaičiavimas (2018-03-06 Nuostolio dėl ilgalaikio turto nuvertėjimo pažyma Nr. 6L-57), tikrosios vertės nustatymas (2018-03-15 Ilgalaikio materialiojo turto vertės pokyčio pažyma Nr. 6L-71), peržiūrėtos gautinos sumos ir pakoreguotos vertės (2018-03-15 Išankstinių apmokėjimų ir gautinų sumų vertės koregavimo žiniaraščiai Nr. 6L-72 ir 6L-73). Naudojamam ūkiniam inventoriui suformuoti materialinių vertybių atidavimo į eksploataciją aktai. Atlikti koreguojantys buhalteriniai įrašai apskaitoje ir kontroliuojama, kad neatitikimai nepasikartotų ateityje.


Alytaus rajono savivaldybės administracija


Utenos rajono savivaldybės administracija


Švenčionių rajono savivaldybės administracija

Teikti pastebėjimai dėl 5 nekilnojamojo turto objektų. Savivaldybei atlikus rekomenduotus veiksmus, nustatyti trūkumai pašalinti, pasiekta siektina 100 proc. rodiklio „Visas patikėjimo teise valdyti gautas valstybės nekilnojamasis turtas, kuris nereikalingas perduotoms valstybinėms (valstybės perduotoms savivaldybėms) funkcijoms įgyvendinti, teisės aktų nustatyta tvarka grąžintas“ reikšmė.


Parengti saugaus elektroninės informacijos tvarkymo taisykles.

IS saugaus elektroninės  informacijos tvarkymo taisyklės patvirtintos  2017.10.04. įsak. Nr. V-207


Siekiant, kad Nekilnojamojo turto registro duomenys apie savivaldybių patikėjimo teise valdomą valstybės nekilnojamąjį turtą būtų tikslūs ir išsamūs - registro duomenis peržiūrėti ir atnaujinti.

Pasvalio rajono savivaldybės administracija

Teikti pastebėjimai dėl 1 nekilnojamojo turto objekto. Savivaldybei atlikus rekomenduotus veiksmus, nustatyti trūkumai pašalinti, pasiekta 100 proc. rodiklio „Nekilnojamojo turto registre duomenys apie savivaldybių patikėjimo teise valdoma valstybės nekilnojamąjį turtą yra tikslūs ir išsamūs“ reikšmė.


Siekiant, kad biudžeto vykdymo ataskaitų rinkinio ataskaitos būtų teisingos, jose pateikta informacija būtų tinkama jos vartotojų sprendimams priimti ir mažėtų administracinė našta ją rengiantiems viešojo sektoriaus subjektams, tobulinti biudžeto vykdymo ataskaitų rinkinio sudarymą: atsisakyti perteklinių ataskaitų ir keisti esamų ataskaitų turinį.

Valstybinė ligonių kasa prie Sveikatos apsaugos ministerijos

Valstybinės ligonių kasos direktoriaus įsakymu pakeista fondo pajamų ir išlaidų klasifikacija atsižvelgiant į teiktą rekomendaciją.


Siekiant Savivaldybių aplinkos apsaugos rėmimo specialiosios programos lėšomis finansuojamų projektų objektyvios ir skaidrios atrankos bei efektyvaus savivaldybės biudžeto lėšų panaudojimo, patvirtinti Savivaldybių aplinkos apsaugos rėmimo specialiosios programos lėšų skyrimo medžiojamųjų gyvūnų daromos žalos prevencinėms ir kitoms priemonėms finansuoti tvarkos aprašą.

Marijampolės savivaldybės tarybos 2019-11-25 sprendimu Nr. 1-320 patvirtintas Marijampolės savivaldybės aplinkos apsaugos rėmimo specialiosios programos lėšų naudojimo medžiojamųjų gyvūnų daromos žalos prevencinėms ir kitoms priemonėms finansuoti tvarkos aprašas, kuriame nustyta savivaldybės aplinkos apsaugos rėmimo specialiosios programos lėšų, surinktų už medžiojamųjų gyvūnų išteklių naudojimą, panaudojimo atvejai ir reglamentuota medžiojamųjų gyvūnų daromos žalos prevencinių priemonių ir kitų priemonių savivaldybės teritorijoje diegimas.


Atskirti projektinio (atrankos) finansavimo tvarkų teisinio reglamentavimo rengimo ir tvirtinimo bei konkurso organizavimo funkcijas, kad būtų užtikrinamas konkursų skaidrumas.

Lietuvos Respublikos kultūros ministerija

Atmesta subjekto. Ministerijos pateikti argumentai: rekomendacijos įgyvendinimas pareikalautų papildomų valstybės biudžeto lėšų, kadangi ministerija neturi laisvų pareigybių, kurios galėtų užsiimti tik konkursų organizavimu, administravimu, arba pavesti tai daryti pavaldžiai įstaigai. Visi šie sprendimai sukeltų papildomą finansinę naštą, o ministerija papildomų lėšų šiam pertvarkymui neturi. Be to, tokios priemonės neužtikrintų tinkamo konkursų organizavimo, nes užtruktų žmogiškųjų išteklių paieškos, jų apmokymai. Interesų konfliktas išspręstas, nes paraiškas vertina ne ministerijos darbuotojai, o samdomi nepriklausomi ekspertai. Pažymime, kad atlikę sisteminį projektinio (atrankos) finansavimo būdo vertinimą, Vyriausybei teikėme rekomendaciją reglamentuoti bendruosius šio būdo taikymo principus ir bendras jo taikymo taisykles (pareiškėjų atrankos, atsiskaitymo, vykdymo kontrolės, projektinės (atrankos) veiklos viešinimo (atrankos ir rezultatų) ir kt.). Tikimės, kad priimti sprendimai šioje srityje, įskaitant ir funkcijų atskyrimą vykdant projektinį (atrankos) finansavimą, išspręs audito metu nustatytas sistemines problemas, kad būtų užtikrinamas konkursų skaidrumas ir bus taikytini visoms institucijoms, vykdančioms projektinį finansavimą.


Siekiant užtikrinti pakankamą mokesčių mokėtojų duomenų saugos lygį, gerinti saugos mokymų organizavimą, kuris užtikrintų veiksmingesnę saugos ugdomąją veiklą.

Valstybinė mokesčių inspekcija prie Lietuvos Respublikos finansų ministerijos

Siekdama gerinti saugos mokymų organizavimą, kuris užtikrintų veiksmingesnę saugos ugdomąją veiklą ir užtikrintų pakankamą mokesčių mokėtojų duomenų saugos lygį, Valstybinė mokesčių inspekcija 2020 m. organizavo mokymus ir rengė žinių patikrinimo testus. Remiantis 2021-02-01 Valstybinės mokesčių inspekcijos pateiktais duomenimis, apmokytų naujokų rodiklis - ne mažiau kaip 80 proc. per metus; atlikus saugos žinių patikrinimo testus, žinių lygis - ne mažiau kaip 4 balai.


Siekiant, kad Valstybės biudžeto vykdymo ataskaitų rinkinio ataskaitos būtų teisingos, jose pateikta informacija būtų tinkama jos vartotojų sprendimams priimti ir mažėtų administracinė našta viešojo sektoriaus subjektams, tobulinti valstybės ir žemesniojo lygio biudžeto vykdymo ataskaitų rinkinių sudarymą, atsisakant perteklinių ataskaitų, keičiant esamų ataskaitų turinį.

Lietuvos Respublikos finansų ministerija

Finansų ministerija peržiūrėjo ir patikslino Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisykles ir ataskaitų formas (finansų ministro įsakymai 2016-12-16 Nr. 1K-455 ir 2019-12-31 Nr. 1K-405) bei Valstybės biudžeto vykdymo ataskaitų rinkinio ataskaitų formas (finansų ministro įsakymas 2017-01-10 Nr. 1K-13). Panaikinta dalis Valstybės biudžeto vykdymo ataskaitų rinkinio aiškinamojo rašto priedų ir žemesniojo lygio biudžeto vykdymo ataskaitų rinkinių ataskaitų formų (Nr. 3 „Finansinės nuomos (lizingo) ir pirkimo išsimokėtinai įsipareigojimų ataskaita“, Nr. 4 „Mokėtinų ir gautinų sumų ataskaita“, mėnesinė ataskaitos forma Nr. 1 „Biudžetinių įstaigų pajamų įmokų į biudžetą, biudžeto pajamų iš mokesčių dalies ir kitų lėšų, skiriamų programoms finansuoti, ataskaita“), patikslintos Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklės.


Nustatyti priežastis, kodėl vidutinis darbo užmokestis buvo skaičiuojamas neteisingai, ir įstatymų nustatyta tvarka išieškoti direkcijai padarytą žalą iš kaltų asmenų.

Lietuvos automobilių kelių direkcijos direktoriaus įsakymu sudaryta Komisija įvertino  neteisingai priskaičiuoto ir išmokėto darbo užmokesčio 1171,37 Eur aplinkybes už 2017-2018 m. ir paprašė asmenis grąžinti neteisingai priskaičiuotas sumas. Permokėtos lėšos iki 2019-12-20  grąžintos į direkcijos banko sąskaitą.


Siekiant tinkamai valdyti UAB ILTE vykdomo skatinamojo finansavimo prisiimamas rizikas, tobulinti nepriklausomos UAB ILTE veiklos riziką ribojančių vidaus valdymo ir kontrolės priemonių ir (ar) reikalavimų laikymosi priežiūros atlikimą (nustatyti veiklos riziką ribojančius ir priežiūros procedūrų, kapitalo pakankamumo ir likvidumo rodiklių reikalavimus, jų stebėsenos tvarką ir pan.).


Siekiant Savivaldybių aplinkos apsaugos rėmimo specialiosios programos lėšomis finansuojamų projektų objektyvios ir skaidrios atrankos bei efektyvaus savivaldybės biudžeto lėšų panaudojimo, numatyti kontrolės priemones, užtikrinančias tinkamą Savivaldybių aplinkos apsaugos rėmimo specialiosios programos lėšomis finansuojamų projektų išlaidų detalizavimą ir pagrįstą jų vertinimą bei atsiskaitymo už panaudotas lėšas kontrolę.

Marijampolės savivaldybės tarybos 2019-11-25 sprendimu Nr. 1-321 patvirtintas Marijampolės savivaldybės aplinkos apsaugos rėmimo specialiosios programos priemonių rengimo, finansavimo, vykdymo ir lėšų panaudojimo kontrolės tvarkos aprašas, kuriame nustatytos šios programos priemonių rengimo, finansavimo, vykdymo ir kontrolės procedūros, veiklos ir atsakomybės sritys, rengiant Marijampolės savivaldybės tarybos sprendimo dėl programos priemonių  tvirtinimo projektą, ir užtikrinant tikslinį programos lėšų panaudojimą.


Siekiant, kad energijos vartojimo efektyvumo direktyvoje numatyti tikslai būtų pasiekti laiku, turi būti, numatytos papildomos priemonės ir sudarytos sąlygos jas įgyvendinti.

Lietuvos Respublikos energetikos ministerija

Energetikos ministerija informavo, kad Europos Komisijai pateikta Lietuvos Respublikos 2020 metų pažangos siekiant nacionalinių energijos vartojimo efektyvumo tikslų ataskaita, kurioje pažymima, kad bendras visų priemonių sutaupytos energijos kiekis nuo 2014 iki 2020 metų, skaičiuojant suminiu (akumuliaciniu) metodu, iki 2020-12-31 sudaro 12962,11 GWh.


Siekiant užtikrinti projektų, priemonių ir reikmių,  finansuojamų iš anksto nustatyta teisės aktuose patvirtinta mokesčių ir kitų pajamų dalimi, atrankos objektyvumą, viešumą, lėšų priemonėms finansuoti panaudojimo efektyvią kontrolę ir pasiektų rezultatų įvertinimą bei jų viešumą, patikslinti Lietuvos aplinkos apsaugos investicijų fondo programos lėšomis finansuojamų projektų atranką reglamentuojančius dokumentus, numatant informacijos apie projektų rezultatus viešinimą aplinkos ministerijos (ar programą administruojančios įstaigos) interneto svetainėje.

Lietuvos Respublikos aplinkos ministerija

Aplinkos ministro 2020-04-07 įsakymu Nr. D1-199 pakeistas Lietuvos aplinkos apsaugos investicijų fondo programos lėšomis finansuojamų investicinių projektų įgyvendinimo ir priežiūros tvarkos aprašas – nustatyta, kad Aplinkos projektų valdymo agentūra ne vėliau kaip iki einamųjų metų kovo mėnesio 30 dienos apibendrina finansuojamų projektų įgyvendinimo duomenis, parengia bendrą metinę projektų priežiūros ataskaitą, kurioje nurodomos projektų vykdymo sąlygos, aplinkos apsaugos rodikliai, projektų neįvykdymo priežastys ir ją pateikia Aplinkos ministerijai. Ši ataskaita per 7 dienas nuo jos pateikimo Aplinkos ministerijai dienos paskelbiama Aplinkos ministerijos ir Aplinkos projektų valdymo agentūros interneto svetainėse.


Siekiant Savivaldybių aplinkos apsaugos rėmimo specialiosios programos lėšomis finansuojamų projektų objektyvios ir skaidrios atrankos bei efektyvaus savivaldybės biudžeto lėšų panaudojimo, Savivaldybių aplinkos apsaugos rėmimo specialiosios programos lėšomis finansuojamų projektų atrankoje atsisakyti nedetalizuotų, todėl objektyviai neįvertinamų sąlygų naudojimo.

Panevėžio miesto savivaldybės administracija

Panevėžio miesto savivaldybės tarybos 2020-06-23 sprendimu Nr. 1-187 pakeistos Panevėžio miesto savivaldybės aplinkosaugos švietimo projektų rengimo, finansavimo ir kontrolės taisyklės, kuriose nustatyti detalizuoti projektų vertinimo kriterijai.


Nustatyti paslaugų veiksmingumą matuojančių rodiklių sistemą, kurios pagrindu gydymo įstaigų paslaugų kokybė būtų vertinama, palyginama ir viešinama regionų ir šalies mastu.

Lietuvos Respublikos sveikatos apsaugos ministerija

Sveikatos apsaugos ministras kiekvienais metais įsakymu tvirtinta Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos finansinių rezultatų ir veiklos rezultatų vertinimo rodiklių siektinas reikšmes. Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo rezultatai paskelbiami Sveikatos apsaugos ministerijos interneto svetainėje ne vėliau kaip iki einamųjų metų birželio 1 d. (https://sam.lrv.lt/lt/administracine-informacija/aspi-veiklos-rezultatu-vertinimas/aspi-veiklos-rezultatu-vertinimo-ataskaitos).


Siekiant sistemiškai suteikti paslaugas globėjams (rūpintojams), įtėviams ir užtikrinti geriausius vaiko interesus, įtraukti į Bazinių paslaugų šeimai paketą švietimo, sveikatos ir socialines paslaugas globėjams (rūpintojams), įtėviams ir jų šeimose globojamiems (rūpinamiems) ar įvaikintiems vaikams bei vykdyti šių paslaugų teikimo stebėseną.

Lietuvos Respublikos socialinės apsaugos ir darbo ministerija

Įgyvendinant rekomendaciją, 2023-02-22 priimtas Vyriausybės  nutarimas  Nr. 105 ,,Dėl Lietuvos Respublikos Vyriausybės 2019 m. birželio 19 d. nutarimo Nr. 618 ,,Dėl bazinio paslaugų šeimai paketo patvirtinimo“ pakeitimo“, kuriame  patvirtintas Bazinių paslaugų šeimai paketas, į kurio sudėtį ir  įtraukta paslauga „Globos centro teikiama ir (ar) organizuojama pagalba“. Socialinės apsaugos ir darbo ministrė 2023 m. gegužės 3 d. įsakymu Nr. A1-282 „Dėl Baziniame paslaugų šeimai pakete nurodytų paslaugų prieinamumo vertinimo rodiklių patvirtinimo“  patvirtino pakete nurodytų paslaugų prieinamumo vertinimo rodiklius ir jų siektinas reikšmes.  Ministerija kartu su institucijomis, pagal kompetenciją atsakingomis už Baziniame paslaugų šeimai pakete nurodytų paslaugų koordinavimą, parengė išsamų Baziniame paslaugų šeimai pakete reglamentuotų paslaugų teikimo savivaldybėse išaiškinimą. Rekomendacijos įgyvendinimo būklę vertinsime kai bus pradėtas vertinti paslaugų prieinamumo vertinimas ir pasiektas pokyčio rodiklis.


Periodiškai atlikti surinktų duomenų apie nepageidaujamus įvykius analizę, kad būtų galima nustatyti prevencines priemones.

Pakeitus Nepageidaujamų įvykių stebėsenos aprašą (2019-09-20 redakcija Nr. V-1083 ir 2020-06-12 redakcija Nr. V-1451), yra reglamentuoti nepageidaujamų įvykių priežasčių ir prevencinių priemonių klasifikatoriai, nustatytas nepageidaujamų įvykių stebėsenos periodiškumas ir jos duomenų viešinimas. Higienos institutui sukūrus Visuomenės sveikatos stebėsenos informacinę sistemą (VISS IS), kompiuterizuota nepageidaujamų įvykių stebėsena ir nuo 2021-01-01 visoms asmens sveikatos priežiūros įstaigoms sudarytos sąlygos teikti nepageidaujamų įvykių duomenis per VISS IS. Sudarytos galimybės nepageidaujamus įvykius analizuoti norimu periodiškumu. Higienos institutas (HI) parengia apibendrintą nepageidaujamų įvykių ataskaitą ir paskelbia ją savo interneto svetainėje iki einamųjų metų gegužės 31 d. Nepageidaujamų įvykių valdymą nacionaliniu lygiu koordinuoja Nepageidaujamų įvykių ekspertų komisija (patvirtinta sveikatos apsaugos ministro 2021-11-09 įsakymu Nr.V-2562, keista 2021-06-11 įsakymu Nr. V-1390), kuri vertina nepageidaujamų įvykių stebėsenos (Higienos instituto rengiamos ataskaitos) rezultatus, nustato prioritetines pacientų saugos tobulinimo sritis ir teikia sveikatos apsaugos ministrui siūlymus dėl nepageidaujamų įvykių prevencijos priemonių nacionaliniu mastu kūrimo ir diegimo sveikatos priežiūros įstaigose. Pirmajame šios komisijos posėdyje 2021-09-16 pristatyta 2020 m. nepageidaujamų įvykių ataskaita, kurios išvadose akcentuotas per menkas asmens sveikatos priežiūros įstaigų (ypač ambulatorinių) įsitraukimas į stebėseną. Nepageidaujamų įvykių 2021 m. ataskaita paskelbta Higienos instituto interneto svetainėje https://hi.lt/uploads/pdf/padaliniai/VSTC%20IS/NI/2022/2021_m._NI_ataskaita.pdf. Jos duomenimis 2021 m. užregistruoti 3282 nepageidaujami įvykiai. Visuomenės sveikatos stebėsenos informacinės sistemos Nepageidaujamų įvykių modulio naudotojais 2021 m. buvo 316 asmens sveikatos priežiūros įstaigų : 67 ligoninės, 167 ambulatorines paslaugas teikiančios įstaigos, 75 socialinės globos namai ir 7 kitos asmens sveikatos priežiūros įstaigos.Įgyvendinant 2021-09-16 Nepageidaujamų įvykių ekspertų komisijos posėdžio nutarimus, 2021-10-26 organizuotas seminaras, skirtas nepageidaujamų įvykių stebėsenos kokybės gerinimui ir pasidalijimui gerąją praktika, kuriame dalyvavo apie 200 dalyvių. 2022-02-17 informacija apie nepageidaujamų įvykių stebėsenos problemas paviešinta per Sveikatos apsaugos ministerijos organizuotą regioninį asmens sveikatos priežiūros įstaigų pasitarimą, kuriame dalyvavo visų regionų asmens sveikatos priežiūros įstaigų vadovai ar jų atstovai. Šiuo metu, siekiant tobulinti nepageidaujamų įvykių stebėseną, rengiamas Nepageidaujamų įvykių stebėsenos ir valdymo aprašo (sveikatos apsaugos ministro 2010-05-06 įsakymas Nr. V-401)  pakeitimas.Nepageidaujamų įvykių ekspertų komisijos posėdyje, vykusiame 2022-05-05, akcentuota, kad pagrindinė problema yra nepakankamas asmens sveikatos priežiūros įstaigų (ypač ambulatorinių) įsitraukimas į nepageidaujamų įvykių stebėseną: beveik 2/3 įstaigų, kurios užsiregistravo kaip informacinės sistemos naudotojai, 2021 m. neužregistravo nei vieno nepageidaujamo įvykio. Posėdyje nutarta pritarti 2021 m. Nepageidaujamų įvykių ataskaitai ir, siekiant gerinti nepageidaujamų įvykių registraciją bei dalintis gerąja praktika, vykdyti informacijos sklaidą apie nepageidaujamų įvykių stebėsenos rezultatus ir gerąją asmens sveikatos priežiūros įstaigų patirtį konferencijose, seminaruose, ASPĮ regioniniuose pasitarimuose, komitetuose. Ministerija pažymi, kad pacientų saugos kultūros brandos didinimas yra ilgalaikis procesas, reikalaujantis sveikatos specialistų požiūrio ir elgsenos pokyčių, kurių neįmanoma pasiekti vien teisiniu reglamentavimu. Kitose šalyse, sukūrus nepageidaujamų įvykių pranešimų sistemas, prireikė netrumpo laikotarpio, kad registruojamų įvykių skaičius atspindėtų realų jų skaičių (pavyzdžiui, Anglijoje, kur nepageidaujamų įvykių pranešimų ir mokymosi sistema startavo 2003 m. , tik po daugiau nei 10 m. pasiektas 2 mln. pranešimų apie nepageidaujamus įvykius per metus skaičius, kuris dabar eilę metų išlieka panašus).


Skiriant ministerijos valdomų informacinių išteklių duomenų valdymo įgaliotinius, atsižvelgti į veiklos sritis, kuriose atitinkami ištekliai yra dažniausiai naudojami.

Įgyvendinant rekomendaciją, buvo paskirti duomenų valdymo įgaliotiniai 12 iš 13 ministerijos valdomų informacinių išteklių (N.VIS, N.SIS, IAŽR, HDR, VRPR, IBPS, UR, KTPR, KTPVR,  SVIS, ARSIS, ANR). Rekomendaciją laikome iš dalies įgyvendinta, kadangi nepaskirtas VRIP duomenų valdymo įgaliotinis. Stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Siekiant teisingos ilgalaikių mokėtinų sumų apskaitos valstybės ižde, rekomenduojame patikslinti Finansavimo sumų apskaitos valstybės ižde tvarkos aprašą: nurodyti kaip registruojamos ūkinės operacijos, kai viešojo sektoriaus subjektų sukauptas finansavimo pajamas (informacija teikiama pažymoje dėl finansavimo sumų) sudaro subjektų ilgalaikės gautinos sumos iš valstybės biudžeto. Esant poreikiui inicijuoti šios pažymos formos pakeitimą.

Įgyvendinant rekomendaciją Finansų ministerija 2019 metų gruodžio mėn. atnaujino Pavyzdinio viešojo sektoriaus subjektų buhalterinės apskaitos vadovo Finansavimo sumų apskaitos biudžetinėse įstaigose tvarkos aprašo 3 priedą „Pažyma dėl finansavimo sumų“ pagal kurį valstybės iždas renka ir registruoja savo apskaitoje asignavimų valdytojų ir jų pavaldžių įstaigų informaciją apie finansavimo sumas iš valstybės biudžeto. 2020 m. sausio mėn. ministerija atliko informacinių sistemų (VBAMS ir FVIS) techninius pakeitimus. Valstybės iždo departamento direktorius 2020-01-31 patikslino Finansavimo sumų apskaitos valstybės ižde tvarkos aprašą, kuriame nurodė kaip registruojamos ūkinės operacijos, kai viešojo sektoriaus subjektų gautinas iš valstybės biudžeto sumas sudaro subjektų ilgalaikės gautinos sumos iš valstybės iždo.


Jonavos rajono savivaldybės administracija

Jonavos r. savivaldybės administracijos direktoriaus 2020-03-12 įsakymu Nr. 13B-384 sudaryta Medžiojamų gyvūnų padarytos žalos apskaičiavimo komisija ir patvirtinti jos nuostatai, kuriuose nustatyta komisijos darbo tvarka.


Sukurti vidaus kontrolės priemones, užtikrinančias sistemingą turimų skolinių priemonių ir jų alternatyvų vertinimą, sprendimų priėmimą, siekiant reaguoti į pokyčius finansų rinkoje ir sutaupyti valstybės biudžeto lėšų.

Siekiant Vyriausybės nustatytų valstybės skolos valdymo tikslų, turimų skolinių įsipareigojimų ir skolos valdymo alternatyvų, 2017-04-25 (finansų ministro įsakymu Nr. 1K-164) buvo pakeistos Piniginių išteklių valdymo taisyklės: nustatyta prievolė atlikti analizes ir ne rečiau kaip du kartus per metus parengti ministerijos vadovybei ataskaitą. Skolinimosi alternatyvų vertinimas Finansų ministerijoje nuosekliai atliekamas nuo  2019 m. rugsėjo mėn. ir naudojamas skolos valdymo sprendimams priimti.


Siekiant užtikrinti ekologinį stabilumą ir kovoti su klimato kaita, vykdyti priemones miškingumo didinimui spartinti.


Siekiant užtikrinti savaime susiformavusių miškų apsaugą, ne vėliau kaip per 5 metus inventorizuoti ir į Miškų kadastrą įtraukti visus ne miško žemėje susiformavusius miškus, kurių vidutinis amžius ne mažesnis nei 20 metų.


Siekiant efektyviau panaudoti valstybės biudžeto pinigus (išskyrus pinigus, kuriems taikomas Europos Sąjungos reglamentavimas), sudaryti sąlygas (teisinį pagrindą) sprendimams priimti dėl laikinai laisvų pinigų panaudojimo kitoms finansinėms priemonėms.


Siekiant užtikrinti IT projektų kokybę ir projektų rizikos valdymą: parengti ir patvirtinti valdomų informacinių išteklių nuostatus bei specifikacijas ir įteisinti naudojamas sistemas ir registrus.

Policijos departamentas prie Lietuvos Respublikos vidaus reikalų ministerijos

Siekiant užtikrinti IT projektų kokybę ir projektų rizikos valdymą įteisinti visi Policijos departamento valdomi informaciniai ištekliai (patvirtinti 6  sistemų ir 7 registrų nuostatai, specifikacijos, priėmimo eksploatavimo aktai).


Inventorizuoti žemės sklypus, kurie yra perimti iš Nacionalinės žemės tarnybos prie Žemės ūkio ministerijos, bet nėra įregistruoti VĮ Registrų centre ir direkcijos apskaitoje. Nacionaliniam bendrųjų funkcijų centrui pateikti reikiamą informaciją šių sklypų užregistravimui ir užtikrinti, kad juos užregistruotų (t.y. gauti dokumentus ir paaiškinimus, leidžiančius įsitikinti apskaitos duomenų teisingumu).

Lietuvos automobilių kelių direkcija inventorizavo žemės sklypus, kurie yra perinti iš Nacionalinės žemės tarnybos prie Žemės ūkio ministerijos, bet neįregistruoti VĮ Registrų centre ir direkcijos apskaitoje. Nacionalinei žemės tarnybai pateikus patikslintus duomenis apie tinkamus įregistruoti VĮ Registrų centre žemės sklypus, direkcija 2019 m. juos įregistravo buhalterinėje apskaitoje pagal Finansų ministerijos 2020-06-04 parengtas metodines rekomendacijas (Nr. TR-12/2020-04(1)) „Dėl žemės po valstybinės reikšmės keliais buhalterinės apskaitos ir pateikimo finansinių ataskaitų rinkinyje“.


Siekiant vertinti nusikalstamumo prevencijos priemonių poveikį, patvirtinti jų matavimo metodiką ir užtikrinti jos praktinį taikymą.

Lietuvos Respublikos vidaus reikalų ministerija


Nustatyti priemones, kurios užtikrintų laiku atliekamą ir tinkamą privačių interesų deklaravimą bei deklaruojančio asmens nusišalinimą nuo dalyvavimo rengiant, svarstant ar priimant sprendimus, kurie galėtų sukelti interesų konfliktą.

Valstybinio socialinio draudimo fondo valdyba prie Socialinės apsaugos ir darbo ministerijos

VSDF valdybos direktoriaus 2020-06-05 įsakymu Nr. V-249 patvirtintas Viešųjų ir privačių interesų derinimo įstatymo nuostatų vykdymo ir kontrolės šio fondo valdyboje tvarkos aprašas. Jame numatyta, kad asmenys, vykdantys viešuosius pirkimus, privalo deklaruoti savo privačius interesus taisyklių nustatyta tvarka ir terminais, kad šie asmenys, nepateikę deklaracijos, neturi teisės dalyvauti pirkimo procedūrose ir turi būti atšaukti iš atitinkamų pareigų. Atlikdami fondo 2020 m. konsoliduotųjų ataskaitų rinkinių teisingumo, lėšų ir turto valdymo, naudojimo ir disponavimo jais teisėtumo vertinimo auditą nustatėme, kad šiuo metu visos reikiamos privačių interesų deklaracijos yra pateiktos, jose atskleidžiant deklaruojamųjų ryšius su juridiniais asmenimis. Peržiūrėjus sudarytas viešųjų pirkimų sutartis, sprendimų, kurie galėtų sukelti interesų konfliktą, nenustatyta.


Siekiant optimizuoti Registrų centro tvarkomų valstybės informacinių išteklių saugos valdymą, mažinant visiems saugos dokumentų rengime, derinime ir tvirtinime dalyvaujantiems subjektams tenkančią administracinę naštą, įvertinti galimybės sudaryti teisines prielaidas valstybės informacinių išteklių valdytojams kartu tvirtinti bendrus saugos dokumentus, kai jų valdomų valstybės informacinių išteklių duomenis tvarko tas pats duomenų tvarkytojas, įteisinimo tikslingumą.

Lietuvos Respublikos ekonomikos ir inovacijų ministerija

Ekonomikos ir inovacijų ministerija kartu su valstybės informacinių išteklių valdytojais ir kibernetinio saugumo politikos ir elektroninės informacijos saugos politikos formuotoju (Krašto apsaugos ministerija) įvertino galimybes sudaryti teisines prielaidas valstybės informacinių išteklių valdytojams kartu tvirtinti bendrus saugos dokumentus, kai jų valdomų valstybės informacinių išteklių duomenis tvarko tas pats duomenų tvarkytojas, įteisinimo tikslingumą. Atsižvelgiant į atliktos valstybės informacinių išteklių valdytojų apklausos rezultatus ir Krašto apsaugos ministerijos nuomonę, nuspręsta, jog tokie pakeitimai nebūtų tikslingi, nes didėtų administracinė našta bei nėra teisinio pagrindo skirtingų informacinių sistemų valdytojams tvirtinti bendrų informacinių sistemų saugos dokumentus.


Siekiant efektyviai taikyti finansines priemones, užtikrinti, kad poreikio ar išankstiniuose (ex ante) vertinimuose būtų įvertinamas suderinamumas su kita valstybės parama (dotacijomis ir subsidijomis) taip, kad ji skatintų naudotis kuriama finansine priemone, o ne konkuruotų su ja.


Siekiant apsaugoti retus gyvūnus, paukščius, augalus nuo išnykimo,  užtikrinti, kad Europos Bendrijos svarbos teritorijose nustatytais terminais būtų nustatytos buveinių apsaugai svarbios teritorijos.


Viešai skelbti vaikų raidos sutrikimų diagnostikos ir gydymo metodikas.

Parengtos  vaikų raidos sutrikimų diagnostikos ir gydymo metodikos paskelbtos Sveikatos apsaugos ministerijos interneto svetainėje. (https://sam.lrv.lt/lt/veiklos-sritys/asmens-sveikatos-prieziura/motinos-ir-vaiko-sveikata/vaiku-raidos-sutrikimu-ankstyvoji-reabilitacija/).


Siekiant Savivaldybių aplinkos apsaugos rėmimo specialiosios programos lėšomis finansuojamų projektų objektyvios ir skaidrios atrankos bei efektyvaus savivaldybės biudžeto lėšų panaudojimo, atrenkant Savivaldybių aplinkos apsaugos rėmimo specialiosios programos lėšomis finansuojamus projektus, numatyti ir taikyti vertinimo balų sistemą.

Joniškio rajono savivaldybės administracija

Joniškio r. savivaldybės administracijos direktoriaus 2020-02-26 įsakymu Nr. A-210 pakeistas Paraiškų finansuoti aplinkos apsaugos priemones iš Joniškio r. savivaldybės aplinkos apsaugos rėmimo specialiosios programos teikimo tvarkos aprašas – nustatyta vertinimo balų sistema.


Numatyti ir vykdyti konkrečias Bendrojo ugdymo mokyklų, vykdančių pradinio ir pagrindinio ugdymo programas, stiprinimo ir inkliuzinio ugdymo plėtros priemones, numatyti tarpinius jų įgyvendinimo terminus ir vertinimo kriterijų reikšmes 2017–2022 metų laikotarpiui.

Lietuvos Respublikos švietimo, mokslo ir sporto ministerija

Įgyvendintos priemonės, finansuotos ES fondo projekto „Įtraukiojo ugdymo galimybių plėtra“ lėšomis, įsteigta daugiau švietimo pagalbos specialistų etatų metodiniuose centruose ir socialinių pedagogų etatų pedagoginėse psichologinėse tarnybose. Švietimo, mokslo ir sporto ministras patvirtino Mokinių įvairovei atvirų grupių, klasių sudarymo ir ugdymo organizavimo jose tvarkos ir finansavimo sąlygų aprašą, Finansuojamų mokinių įvairovei atvirų grupių, klasių sudarymo ir ugdymo organizavimo jose projektų sąrašą, Nefinansuojamų mokinių įvairovei atvirų grupių, klasių sudarymo ir ugdymo organizavimo jose projektų ir Rezervinių mokinių įvairovei atvirų grupių, klasių sudarymo ir ugdymo organizavimo jose projektų sąrašus. Sudarytos sutartys su 15 savivaldybių ir finansuojamos 103 bandomosios klasės, kuriose nuo  2023 m. rugsėjo mėn. pradėti ugdyti iki 3 didelių ir labai didelių specialiųjų ugdymosi poreikių turintys mokiniai, ugdymo procese dalyvauja antras mokytojas, mokytojo padėjėjas. Europos Sąjungos struktūrinių fondų projekto „Specialiųjų mokymo priemonių ir ugdymui skirtų techninės pagalbos priemonių įsigijimas“ lėšomis įsigytos specialiosios mokymo ir techninės pagalbos priemonės ugdymui paskirtos mokykloms, parengti metodiniai leidiniai autizmo spektro sutrikimą turinčių vaikų ugdymui ir jų socialinėms kompetencijoms ugdyti.


Siekiant sudaryti tinkamas prielaidas retų, nykstančių ar pažeidžiamų paukščių, gyvūnų, augalų ar buveinių rūšių veiksmingai apsaugai, peržiūrėti ir patikslinti nustatytus buveinių apsaugai svarbių teritorijų apsaugos tikslus, kad atitiktų ES reikalavimus.


Sukurti išorinio gydymo įstaigų veiklos ir paslaugų veiksmingumo vertinimo mechanizmą (pavyzdžiui, plečiant įstaigų akreditaciją).

Peržiūrėti ir atnaujinti teisės aktai, nustatantys akreditavimo sveikatos priežiūrai reikalavimus. Valstybinė akreditavimo sveikatos priežiūros veiklai tarnyba 2021–2023 m. Šeimos medicinos paslaugų akreditavimą vykdė pagal atnaujintus akreditavimo reikalavimus. Tarnyba asmens sveikatos priežiūros įstaigų teikiamų paslaugų išorinį vertinimą plėtė atliekant planinius konsoliduotus įstaigų patikrinimus, vykdant asmens sveikatos priežiūros įstaigų konsultavimą ir informavimą paslaugų kokybės ir teisės aktų, reglamentuojančių asmens sveikatos priežiūros paslaugų teikimą, klausimais. 2023 m. tarnyba, atsižvelgus į Sveikatos apsaugos ministerijos žalos pacientų sveikatai prevencijos komisijos pateiktą informaciją, pradėjo vykdyti planinius asmens sveikatos priežiūros įstaigų konsultacinius vizitus, kurių išdavoje įstaigoms teikė rekomendacijas paslaugų kokybės užtikrinimo, vidaus medicinos audito vykdymo klausimais ir  pacientų skundų nagrinėjimo bei šių skundų prevencijos tikslais. Vadovaujant ir konsultuojant tarnybai asmens sveikatos priežiūros įstaigų vidaus medicininis auditas aktyviau dalyvauja gerinant šeimos medicinos paslaugų kokybę ir atliekant Akreditavimo standartų šeimos medicinos paslaugai atitikties savivertinimą.


Siekiant įvertinti miškuose esančių buveinių apsaugai svarbių teritorijų būklę, nustatyti geros būklės vertinimo kriterijus.

Aplinkos ministro įsakymu nustačius miškuose esančių buveinių apsaugai svarbių teritorijų geros būklės vertinimo kriterijus sudarytos prielaidos objektyviai įvertinti miškuose esančių buveinių apsaugai svarbių teritorijų būklę.


Siekiant rezultatyvesnės antstolių veiklos kontrolės ir notarų veiklos tarnybinės priežiūros: • tobulinti antstolių ir notarų veiklos patikrinimų tvarką: nustatyti patikrinimų apimtis, sprendimo  atlikti neeilinius patikrinimus priėmimo kriterijus bei patikrinimų metu nustatytų trūkumų pašalinimo kontrolės mechanizmą;• priimti sprendimus dėl kriterijų, kuriais vadovaujantis būtų priimami sprendimai dėl drausmės bylos antstoliams ir notarams iškėlimo, nustatymo tikslingumo;• tobulinti antstolių ir notarų atestavimo tvarką: nustatyti aplinkybių, pagal kurias atestuojami antstoliai, vertinimo kriterijus ir priimti sprendimus dėl kitų institucijų atstovų įtraukimo į notarų atestavimo komisiją tikslingumo;• patikslinti atsiskaitymo tvarką taip, kad būtų užtikrinamas tikslių ir išsamių duomenų, reikalingų įrodymais pagrįstiems sprendimams priimti, gavimas.

Lietuvos Respublikos teisingumo ministerija

Siekiant rezultatyvesnės antstolių veiklos kontrolės ir notarų veiklos tarnybinės priežiūros, patobulintos antstolių ir notarų veiklos patikrinimų tvarkos, nustatant patikrinimų apimtis, sprendimo atlikti neeilinius patikrinimus priėmimo kriterijus bei patikrinimų metu nustatytų trūkumų pašalinimo kontrolės mechanizmą; pakeisti teisės aktai, nustatantys drausmės bylos antstoliams ir notarams iškėlimo kriterijus; patobulinta antstolių atestavimo tvarka, kurioje nustatyti antstolių kvalifikacijos ir profesinių žinių vertinimo kriterijai; priimti sprendimai dėl kitų institucijų atstovų įtraukimo į notarų atestavimo komisiją; pakeisti Antstolio gautų pajamų ir patirtų išlaidų atliekant antstolio funkcijas ir teikiant paslaugas ataskaitos pateikimo tvarkos aprašas bei Notarinių veiksmų ir notaro pajamų bei išlaidų ataskaitų pateikimo tvarkos aprašas, kuriuose antstoliai ir notarai įpareigoti ataskaitas teikti elektroniniu būdu; įgyvendinti technologiniai sprendimai, kad Teisingumo ministerijoje antstolių ir notarų ataskaitos būtų apdorojamos automatiniu būdu, naudojant informacinių technologijų priemones. Mažėja antstolių ir notarų, kurių veiklos patikrinimų nustatoma trūkumų dalis, pasiekta , kad visi patikrinimų metu nustatyti veiklos trūkumai būtų pašalinti nustatytu laiku.


Rekomenduojame susigrąžinti neteisėtai išmokėtas lėšas valstybės politikui, apskaičiavus ir išmokėjus pagal teisės aktus nepriklausantį priedą už ištarnautus Lietuvos valstybei metus.

Neteisėtai išmokėtos lėšos valstybės politikui, kai buvo apskaičiuotas ir išmokėtas pagal teisės aktus nepriklausantis priedas už ištarnautus Lietuvos valstybei metus, sugrąžintos į valstybės biudžetą.


Imtis priemonių, kad įstaigos, kurių buhalterinė apskaita tvarkoma centralizuotai, atnaujintų finansų kontrolės taisykles ir jose būtų tinkamai reglamentuotas finansų kontrolės organizavimas ir šią kontrolę atliekančių darbuotojų pareigos ir atsakomybė.

Pagal naują Vidaus kontrolės ir vidaus audito įstatymo teisinį reglamentavimą (2019-07-11 Nr. XIII-2312) ir finansų ministro 2020-06-29 įsakymu Nr. 1K-195 patvirtintą Vidaus kontrolės įgyvendinimo viešajame juridiniame asmenyje tvarkos aprašą, viešieji juridiniai asmenys (viešojo sektoriaus subjektai) (toliau – VJA) turėjo nusistatyti VJA vidaus kontrolės politiką, kuri padeda tinkamai įgyvendinti veiklos tikslus ir veiklą vykdyti laikantis skaidrumo principo. 2021 m. pirmą kartą iki kovo 1 d. VJA vadovai (įskaitant jiems pavaldžius ir (arba) atskaitingus VJA) Finansų ministerijai teikė informaciją apie visos vidaus kontrolės įgyvendinimą VJA. Informacijos teikimas atkreipė VJA vadovų ir darbuotojų dėmesį į vidaus kontrolės svarbą, paskatino peržiūrėti iki tol galiojusias vidaus kontrolės tvarkas, taisykles, naujai įsivertinti rizikas bei imtis atitinkamų priemonių joms sumažinti. VJA vadovams buvo išsiųstas Finansų ministerijos 2021-02-24 raštas Nr. (19.1E)-6K-2101411 „Dėl vidaus kontrolės stiprinimo viešuosiuose juridiniuose asmenyse“, kuriame buvo pateiktos rekomendacijos (pasiūlymai) dėl vidaus kontrolės stiprinimo. Tikėtina, kad kasmet teikiama informacija dėl vidaus kontrolės įgyvendinimo skatins VJA kasmet peržiūrėti savo veiklą šios kontrolės požiūriu, iš naujo įsivertinti riziką, imtis atitinkamų kontrolės priemonių. Tai, manytina, sukurs pagrindą efektyvesniam rizikos valdymui ir vidaus kontrolei VJA, padės vadovams ir darbuotojams priimtinomis sąnaudomis nuosekliai ir strategiškai siekti veiklos rezultatų, o visa tai, tikėtina, sumažins klaidų skaičių jų finansinių ataskaitų rinkiniuose.Vadovaujantis nauju teisiniu reglamentavimu visos įstaigos, kurių apskaita tvarkoma centralizuotai, atnaujino savo finansų kontrolės taisykles.


Siekiant įvertinti finansinių priemonių taikymo efektyvumą ir numatytų tikslų pasiekimą, nustatyti, kad būtų atliekamas finansinių priemonių naudos, tikslų pasiekimo, poveikio rinkai vertinimas.


Siekiant tobulinti vykdomą individualią prevenciją, sukurti sistemą, kuri leistų vienoje vietoje tvarkyti ir vertinti turimus duomenis apie rizikos asmenų sąraše esančius asmenis.

2023 m. pab. sukurta Rizikos valdymo informacinė sistema (RVIS), kurioje tvarkomi visi duomenys, susiję su rizikos asmenų sąraše esančiais asmenimis. Tikrinant sukurtos RVIS sistemos funkcionalumus, kaip jie atitiktų teisės akto projekte numatytinas procedūras buvo nustatytos kritinės sistemos klaidos, kurias planuojama ištaisyti 2025 m. Nepaisant nurodytų aplinkybių, sistema eksploatuojama ribotu funkcionalumu ir visa informacija, susijusi su rizikos grupės asmenimis, policijos įstaigose kaupiama ir analizuojama sukurtoje  informacinėje sistemoje.Atsižvelgiant į tai, kad sistema tobulintina ir ne visą informaciją patogu analizuoti – rekomendaciją laikome iš dalies įgyvendinta.


Siekiant Savivaldybių aplinkos apsaugos rėmimo specialiosios programos lėšomis finansuojamų projektų objektyvios ir skaidrios atrankos bei efektyvaus savivaldybės biudžeto lėšų panaudojimo, patvirtinti Savivaldybių aplinkos apsaugos rėmimo specialiosios programos lėšomis finansuojamų projektų atrankos tvarką.

Marijampolės savivaldybės administracijos direktoriaus 2020-12-14 įsakymu Nr. DV-1811 pakeistas Aplinkosauginio švietimo, aplinkosaugos projektų vertinimokomisijos darbo reglamentas – nustatyti projektų atrankos vertinimo kriterijai ir balų skyrimo tvarka.


Siekiant, kad projektiniam finansavimui skirtų lėšų panaudojimas rodytų realų veiklos rezultatą ir sudarytų galimybes lėšas naudoti kuo tikslingiau, kad atitiktų tautinių mažumų poreikius, tikslinti departamento strateginio veiklos plano programos ir jos priemonių rezultatų vertinimo kriterijus, kurie parodytų ir kokybinę jų išraišką.

Tautinių mažumų departamentas prie Lietuvos Respublikos Vyriausybės

Tautinių mažumų departamento direktoriaus 2020-04-21 įsakymu Nr. ĮV-29 patvirtinta Tautinių mažumų departamento prie Lietuvos Respublikos Vyriausybės finansuojamų projektų konkurso dalyvio (projekto vadovo) apklausos anketa, skirta vykdytų projektų veiklos rezultatų įvertinimui. Departamentas įdiegė elektroninę paraiškų teikimo sistemą, kuri naujų projektų vykdytojų reikalaus užpildyti tokią anketą. Neužpildę anketos, projektų vykdytojai negalės pateikti ataskaitos apie projekto įvykdymo rezultatus.Atsižvelgiant į patvirtintą anketą, į departamento 2021–2023 m. strateginį veiklos planą, kartu su kiekybiniais vykdomos programos tikslo „Spartinti tautinių mažumų integraciją, puoselėjant jų tautinį tapatumą bei tarpkultūrinį dialogą, kaip sudėtinės darnios šalies pažangos dalį“  vertinimo kriterijais, nustatyti du nauji kokybiniai vertinimo kriterijai ir jų 2022 ir 2023 m. siektinos reikšmės.


Siekiant užtikrinti, kad ūkinės veiklos poveikio aplinkai vertinimo, taršos integruotos prevencijos ir kontrolės ar taršos leidimų išdavimo procesai vyktų nustatytais terminais, parengti metodines rekomendacijas, kurios leistų sumažinti daromų klaidų skaičių ūkio subjektų rengiamuose dokumentuose, ir užtikrinti jų sklaidą.

Siekiant užtikrinti, kad ūkinės veiklos poveikio aplinkai vertinimo, taršos integruotos prevencijos ir kontrolės ar taršos leidimų išdavimo procesai vyktų nustatytais terminais, parengtos metodines rekomendacijos, kurios leis sumažinti daromų klaidų skaičių ūkio subjektų rengiamuose dokumentuose, ir užtikrinti jų sklaidą.


Siekiant tinkamai įgyvendinti nevyriausybinių organizacijų plėtros politiką, bendruomenių ir nevyriausybinių organizacijų veiklos stiprinimo priemonių poveikiui vertinti nustatyti vertinimo kriterijus, kurie leistų objektyviai pamatuoti pasiektus rezultatus.

Socialinės apsaugos ir darbo ministras 2020-12-10 įsakymu Nr. A1-1259 patvirtino Projektų administravimo taisykles, kuriose numatyta pareiga, rengiant priemonių įgyvendinimo dokumentus, peržiūrėti vertinimo kriterijus ir juos aiškiais ryšiais susieti su ministerijos strateginiuose veiklos planuose numatytų tikslų įgyvendinimu. Socialinės apsaugos ir darbo ministras 2020-10-08 įsakymu patvirtino Nr. A1-950 Nevyriausybinių organizacijų ir bendruomeninės veiklos stiprinimo 2021 m. veiksmų planą, kuriame nustatyti vertinimo kriterijai pasiektiems rezultatams matuoti.


Įvertinti ministerijos kovos su korupcija programos priemonių pakankamumą ir jų veikimą, siekiant užtikrinti, kad ministerijos valdymo srities darbuotojai laiku nusišalintų nuo interesų konfliktą sukeliančių sprendimų priėmimo.

Aplinkos ministras nustatė (2019-06-01 pavedimas Nr. D18-20) periodiškumą ir terminus privačių interesų deklaracijoms pateikti, patikslinti, susipažinti su jų duomenimis. Ministro 2019-06-03 įsakymu Nr. D1-339 patvirtintas pareigų, kurias einant privaloma deklaruoti privačius interesus, sąrašas. Ministras įpareigojo (2020-09-30 pavedimas Nr. D18-29) Aplinkos ministerijos valdymo srities įstaigų vadovus informuoti ministrą ir ministerijos Korupcijos prevencijos ir vidaus tyrimų skyrių per tam tikrą terminą apie privačių interesų deklaracijų pateikimą, patikslinimą ar papildymą. Šiam skyriui patikrinus pateiktų deklaracijų duomenis, parengtos išankstinės rekomendacijos dėl nusišalinimo. Ministerijoje parengtas ir ministro 2020-06-18 įsakymu Nr. D1-369 patvirtintas Viešųjų ir privačių interesų derinimo tvarkos aprašas, kuris 2020-10-06 įsakymu Nr.D1-591 buvo papildytas nuostatomis dėl terminų, per kuriuos naujai priimti ministerijos tiesioginiai vadovai turi susipažinti su pavaldžių darbuotojų privačių interesų deklaracijomis. Taip pat nustatyti terminai, per kuriuos tiesioginiai vadovai turi susipažinti su naujai priimtų pavaldžių darbuotojų privačių interesų deklaracijomis ir su jų patikslintų privačių interesų deklaracijų duomenimis. Numatyti terminai, per kuriuos pradėję dirbti ministerijoje darbuotojai, kurie privalo deklaruoti privačius interesus, pateikia privačių interesų deklaracijas ir apie tai informuoja Aplinkos ministerijos atitikties pareigūną ir savo tiesioginį vadovą, taip pat turi būti atitinkamai informuojama, jeigu deklaracijoje nurodyti duomenys pasikeitė.


Siekiant įvertinti pokyčius miškuose, esančiose buveinių apsaugai svarbiose teritorijose, periodiškai atlikti šių teritorijų stebėseną.

Valstybinė saugomų teritorijų tarnyba prie Aplinkos ministerijos


Siekiant, kad buhalterinės apskaitos ir personalo administravimo funkcijos būtų atliekamos kokybiškai ir laiku, užtikrinti, kad visi buhalterinės apskaitos ir personalo administravimo funkcijas atliekantys darbuotojai kasmet dalyvautų profesiniuose mokymuose.

Rekomendacijai įgyvendinti suplanuotos 3 priemonės - įgyvendintos. 2022-09-08 Nacionalinio bendrųjų funkcijų centro direktoriaus įsakymu Nr. V-320 „Dėl mokymų akademijos veiklos organizavimo tvarkos aprašo patvirtinimo" įsteigta Mokymų akademija, kurios tikslas - sukurti ir plėtoti mokymų sistemą, kuri suteiktų darbuotojams galimybę įgyti reikalingų žinių ir įgūdžių, leidžiančių jiems efektyviai vykdyti pavestas funkcijas ir stiprinti savo kompetencijas. 2022-12-27 Nacionalinio bendrųjų funkcijų centro direktoriaus įsakymu Nr. V-538 „Dėl Nacionalinio bendrųjų funkcijų centro darbuotojų žinių vertinimo metodikos aprašo patvirtinimo" patvirtintas centro darbuotojų žinių vertinimo metodikos aprašas, kuris nustato centro darbuotojų žinių, įgytų vidinių mokymų metu, vertinimo metodus ir vertinimo proceso organizavimo bendruosius principus. Centro direktorius 2023-04-06 įsakymu Nr. V-113 patvirtino bendrą mokymų planą, kuriame patvirtinti visi 2023 m. centro darbuotojų mokymai, įskaitant ir profesinių mokymų modulius buhalterinės apskaitos ir personalo administravimo darbuotojų kompetencijų tobulinimui. Visų darbuotojų apklausa dėl bendrųjų ir profesinių kompetencijų mokymų poreikio numatyta vykdyti kiekvienais metais. Visi Nacionalinio bendrųjų funkcijų centro finansinės apskaitos, darbo užmokesčio apskaitos ir personalo departamentų darbuotojai 2023 metais dalyvavo profesiniuose mokymuose.


Siekiant užtikrinti žemdirbių konsultavimui skirto finansavimo skaidrumą ir kitų galimų pareiškėjų dalyvavimą konkurse, keisti 2015-04-01 įsakymu Nr. 3D-243 patvirtintose Ūkininkų ir kitų asmenų, užsiimančių žemės ūkio veikla, konsultavimo išlaidų finansavimo taisyklėse nustatytus perteklinius ir neproporcingus reikalavimus pareiškėjams.

Lietuvos Respublikos žemės ūkio ministerija

2020 m. gegužės 29 d. ministro įsakymu Nr. 3D-405 patikslinti reikalavimai pareiškėjams ir projektų naudos ir kokybės vertinimo kriterijai „Ūkininkų ir kitų asmenų, užsiimančių žemės ūkio veikla, konsultavimo išlaidų finansavimo taisyklėse“. Išplečiamos individualios konsultacijos, konsultacinio renginio sąvokos, įtraukti mentorystė, grupinė konsultacija, diskusijų grupių susitikimai. Konsultavimo sritys papildytos ES Žaliojo kurso įgyvendinimo, Gerosios žemės ūkio praktikos kodekso, ekologinio ūkininkavimo ir klimato kaitos klausimų tema. Galimų pareiškėjų sąrašas išplėstas – įtrauktos asociacijos ir pripažinti žemės ūkio kooperatyvai. Konsultuoti jie galės gaminamos augalininkystės ir gyvulininkystės produkcijos konkurencingumo didinimo, kooperacijos žemės ūkyje plėtros ir žemės ūkio verslo planavimo ir veiklos teisiniais klausimais. Išbraukti punktai dėl reikalavimų konsultavimo paslaugų teikimo biurams. Patirties ir išsilavinimo reikalavimai pareiškėjo konsultantams pakeisti reikalavimu turėti atitinkamos konsultavimo srities akreditaciją.


Išanalizuoti vidaus kontrolės trūkumus ir priimti sprendimus, užtikrinančius vidaus kontrolės sistemos veikimą, eliminuojantį insulino pompų keičiamųjų dalių dvigubo išrašymo / apmokėjimo galimybę ir užtikrinantį šių pompų nuomos išlaidų apmokėjimą tik apdraustiems asmenims.

Valstybinė ligonių kasa prie Sveikatos apsaugos ministerijos

Siekiant eliminuoti insulino pompų keičiamųjų dalių dvigubo išrašymo / apmokėjimo galimybę ir užtikrinti šių pompų nuomos išlaidų apmokėjimą tik apdraustiems asmenims, Valstybinės ligonių kasos direktoriaus 2019-07-03 įsakymu Nr. 1K-150 pakeista Medicinos priemonių (prietaisų), būtinų apdraustųjų Privalomuoju sveikatos draudimu sveikatos priežiūrai namuose užtikrinti, nuomos išlaidų kompensavimo sutarties tipinė forma - ūkio subjektai įpareigoti įsitikinti, ar dėl medicinos priemonių (prietaisų) nuomos besikreipiantis asmuo turi teisę į tokių išlaidų kompensavimą; taip pat patikrinti, ar asmuo turi galiojantį keičiamųjų dalių komplekto receptą ir sutartį su juo sudaryti tik pasibaigus šio recepto galiojimui. 2020 m. I ketv. Eilių ir atsargų valdymo informacinėje sistemoje (EVIS) buvo sukurtas ir pradėtas naudoti Nuomojamųjų medicinos prietaisų posistemis, kuriame Valstybinės ligonių kasos specialistas tvirtina insulino pompų nuomos kompensavimą, prieš tai įsitikinęs, kad pacientas neturi galiojančio keičiamųjų dalių recepto. Jei asmuo nėra draustas privalomuoju sveikatos draudimu, posistemyje vedant insulino pompos nuomos užsakymą rodoma klaida, tokiu būdu užtikrinamas šių išlaidų apmokėjimas tik apdraustiems asmenims. Susipažinę su Valstybinės ligonių kasos sukurtomis vidaus kontrolės priemonėmis, skirtomis užtikrinti insulino pompų nuomos išlaidų apmokėjimą tik privalomuoju sveikatos draudimu draustiems asmenims ir eliminuoti šių pompų keičiamųjų dalių dvigubo apmokėjimo galimybę ir įvertinę jų veikimą, rekomendaciją laikome įgyvendinta.


Rekomenduojame nustatyti sprendimų derinimo su finansų ministru ar viceministru procedūros įforminimą, kai nustatoma VVP emisijos suma didesnė (arba mažesnė) už skolinimosi poreikį.

Lietuvos Respublikos finansų ministerija

Lietuvos Respublikos vyriausybės skolinimosi valstybės vardu ir skolinantis prisiimtų įsipareigojimų bei valstybės piniginių išteklių valdymo komisija, kurios pirmininkas yra finansų viceministras ir kuri yra patvirtina finansų ministro 2012-12-07 įsakymu Nr. 1K-417, 2021 m. sausio mėn. patvirtino (posėdžio protokolas 2021-01-06 Nr. 12P-1) 2021 m. Vyriausybės skolinimosi valstybės vardu poreikio finansavimo, leidžiant VVP aukciono būdu, planą (planuojamas pasiskolinti aukcionuose mėnesines sumas ir bendrą metinę sumą). Komisija nustatė, kad, tuo atveju, jeigu per praeitą mėnesį VVP aukciono būdu pasiskolintų lėšų suma būtų 20 proc. didesnė arba mažesnė už atitinkamą mėnesį planuotą pasiskolinti lėšų sumą, nedelsiant būtų rengiamas naujas komisijos posėdis. Jo metu būtų svarstomos, atnaujinamos ir tvirtinamos VVP aukcionuose numatomos pasiskolinti mėnesinės sumos iki einamųjų metų pabaigos. Tokį sprendimų derinimo būdą ministerija planuoja taikyti kasmet: numatoma, kad valstybės piniginių išteklių komisija planuojamas pasiskolinti aukcionuose mėnesines sumas ir jų pokyčius (galimus nuokrypius nuo plano) tvirtins kasmet, tvirtindama metinį skolinimosi poreikį.


Siekiant operatyvesnio finansinei priemonei skirto finansavimo paskirstymo, nustatyti:siektinus paraiškų vertinimo terminus visoms finansinėms priemonėms;siektinus terminus pareiškėjui dėl jo pateiktos informacijos patikslinimo ar papildomos informacijos pateikimo.


Pagal pasirinktą apskaitos politiką sutvarkyti biologinio turto (medynų) apskaitą taip, kad ūkinės operacijos (įsigijimas, nurašymas, vertės pokyčiai) būtų registruojamos pagal atskirus turto grupės vienetus“.

Nacionalinė žemės tarnyba prie Žemės ūkio ministerijos

Atmesta subjekto, nes duomenis apie medynų vertes teikianti  institucija (Valstybinė miškų tarnyba) neturi galimybės pateikti visų duomenų, reikalingų ūkinėms operacijoms apskaitoje teisingai užregistruoti, o tarnyba dėl didelio šių duomenų kiekio neturi galimybės nustatyti medynų vertės padidėjo/sumažėjimo.


Atsižvelgiant į 16-ojo VSAFAS reikalavimus, apskaitos politikoje nustatyti biologinio turto grupavimo, pirminio pripažinimo ir paskesnio vertinimo metodus, šių verčių peržiūrėjimo periodiškumą, natūralių netekimų priežastis, jų verčių apskaičiavimo metodiką ir kitus biologinio turto apskaitos ypatumus ir atitinkamai koreguoti įrašus apskaitoje

Valstybinė augalininkystės tarnyba prie Žemės ūkio ministerijos

Nacionalinio bendrųjų funkcijų centro direktoriaus 2019-09-27 įsakymu Nr. V-489 patvirtinta Valstybinės augalininkystės tarnybos apskaitos politika, kurioje nustatyti  biologinio turto grupavimo, turto vertinimo metodai ir kiti šio turto apskaitos ypatumai. Nacionalinio bendrųjų funkcijų centro direktoriaus 2020-10-29 įsakymu Nr. V-617 „Dėl Nacionalinio bendrųjų funkcijų centro direktoriaus 2019-09-27 įsakymo Nr. V-489 ,,Dėl Valstybinės augalininkystės tarnybos prie Žemės ūkio ministerijos sąskaitų plano ir apskaitos politikos patvirtinimo“ pakeitimo“ buvo pakeista Valstybinės augalininkystės tarnybos biologinio turto apskaitos politika. Pakeista biologinio turto apskaitos politika buvo pritaikyta žieminiams pasėliams 2020 m. Valstybinės augalininkystės tarnybos apskaitoje užregistruoti. Nacionalinio bendrųjų funkcijų centro direktoriaus 2021-01-05 įsakymu Nr. V-38 patvirtinta Nacionalinio bendrųjų funkcijų centro ir viešojo sektoriaus subjektų, kurių buhalterinę apskaitą centralizuotai tvarko Nacionalinis bendrųjų funkcijų centras, apskaitos politika. Jos dalyje, Biologinio turto apskaitos politikoje, buvo nustatyti biologinio turto pripažinimo, grupavimo, vertinimo metodai, kiti šio turto apskaitos ypatumai. Taip pat Nacionalinio bendrųjų funkcijų centro direktoriaus 2020-09-21 įsakymu Nr. V-501 buvo patvirtintas Pasėlių apskaitos aprašas, kuriuo nustatyti pasėlių pripažinimo, vertinimo, auginimo, nurašymo ir produkcijos (derliaus) registravimo apskaitos įrašai ir jų registravimas apskaitos informacinėje sistemoje.


Atlikti reikiamus kraujo ir jo komponentų apskaitos koregavimus ligoninės apskaitoje ir finansinėse ataskaitose.

Viešoji įstaiga Vilniaus universiteto ligoninė Santaros klinikos

Kadangi rekomendacijos įgyvendinimas iš esmės priklauso nuo Sveikatos apsaugos ministerijos veiksmų, todėl šios rekomendacijos priežiūrą tęsiame su šiai ministerijai teiktos rekomendacijos „nustatyti kraujo ir jo komponentų apskaitos tvarką (įskaitant donorų kraujo įsigijimo ir jo komponentų pasigaminimo savikainos nustatymą) ir užtikrinti, kad ji būtų vienodai taikoma ministerijos konsoliduojamų viešojo sektoriaus subjektų grupėje“ įgyvendinimo priežiūra.


Siekiant, kad komisijos dokumentai ateityje būtų valdomi, saugomi patikimoje ir saugioje aplinkoje pagal teisės aktų reikalavimus, Vyriausybei, kaip savininko teises ir pareigas įgyvendinančiai institucijai, rekomenduojame ištirti aplinkybes dėl įstaigos prarastų apskaitos ir (ar) kitų veiklos dokumentų, įvertinti atsakingų asmenų veiksmus ir atsakomybę dėl susidariusios situacijos ir užtikrinti, kad būtų imtasi priemonių, kurios ateityje padėtų išvengti neatkuriamai prarastų dokumentų pasekmių.

Ministrės Pirmininkės 2021-02-18 pavedimu Nr. S-457 Teisingumo ministerijai buvo pavesta ištirti ir įvertinti komisijos pirmininko ar kitų atsakingų narių veiksmus ar neveikimą, susijusius su Valstybės informacinių išteklių valdymo įstatyme, Buhalterinės apskaitos įstatyme, Dokumentų ir archyvų įstatyme, kituose teisės aktuose nustatytų atitinkamų dokumentų valdymo, saugojimo ir atkūrimo reikalavimų nesilaikymu, veiklos tęstinumo užtikrinimu ir dėl to atsiradusiomis pasekmėmis ir (ar) žala bei kitomis reikšmingomis aplinkybėmis.Teisingumo ministrė 2021-02-24 įsakymu Nr. 1R-48 sudarė darbo grupę nurodytoms aplinkybėms ištirti. Darbo grupė atlikusi tyrimą, konstatavo, kad komisijos veikloje nustatyta  kibernetinio saugumo reikalavimų užtikrinimo trūkumų. Komisijos pirmininkas kibernetinio incidento pasekmėms valdyti ir įstaigos veiklai užtikrinti 2021-03-19  patvirtino priemonių planą.Vyriausybės kanceliarija atkreipė viešojo sektoriaus institucijų ir įstaigų dėmesį į kibernetinio saugumo reikalavimų užtikrinimo svarbą ir būtinybę numatyti institucijos ar įstaigos veiklos specifiką atitinkančias kibernetinių incidentų prevencijos ir padarinių valdymo priemones. Komisija atkūrė visus su buhalterine apskaita susijusius pirminius dokumentus (sąskaitos faktūros) ir pirminių dokumentų (personalo apskaitos įsakymų) duomenis, kurių pagrindu sudarė Komisijos metinį (2020 m.) finansinių ataskaitų rinkinį.


Užtikrinti, kad fondo administravimo įstaigos statinius ir pastatus apskaitoje registruotų ir  finansinėse ataskaitose atvaizduotų pagal Viešojo sektoriaus apskaitos ir finansinės atskaitomybės standartų  reikalavimus.

Valstybinio socialinio draudimo fondo valdybos teigimu, rekomendacijai įgyvendinti priemonių nebuvo imtasi, kadangi tam reikėtų atlikti informacinės sistemos keitimus. Tai daryti netikslinga, nes, remiantis Vyriausybės 2019-12-11 nutarimu Nr. 1252 „Dėl bendrų viešojo sektoriaus finansų valdymo informacinių sistemų ir jų naudojimo“ (suvestinė redakcija nuo 2020-07-01), Fondo valdyboje ir jai pavaldžiuose teritoriniuose skyriuose nuo 2022-01-03 bus diegiama bendra viešojo sektoriaus finansų valdymo informacinė sistema (nuo 2021-06-30 vyksta pasirengimo veiksmai), o nuo 2023-05-02 fondo veiklos buhalterinė apskaita bus tvarkoma centralizuotai (apskaitos funkcijas vykdys Nacionalinis bendrųjų funkcijų centras). Audito metu nustatėme, kad 2020 m. ilgalaikio materialiojo turto – pastatų ir statinių, apskaitoje grupuojamo ne pagal 12-ojo VSAFAS 73 p. nuostatas, buvo likę tik VSDF valdybos Mažeikių skyriuje. Šis turtas, esantis Vasario 16-osios g. 14, Mažeikiuose, 2020-12-31 perduotas VĮ Turto bankui. Atsižvelgę į nurodytas aplinkybes, rekomendaciją laikome neaktualia ir jos priežiūrą baigiame.


Parengti valdomų registrų ir IS duomenų saugos nuostatus, paskirti saugos įgaliotinį.

2017.10.04 įsak. Nr. V-207 patvirtinti  IS duomenų saugos nuostatai. 2017.10.05 įsak. Nr.V-208 paskirtas IS saugos įgaliotinis.


Siekiant užtikrinti kryptingą ir koordinuotą DI sprendimų plėtrą viešajame sektoriuje:inicijuoti pokyčius, kurie leistų įtvirtinti nacionalinį strateginį požiūrį į DI taikymą viešajame sektoriuje;užtikrinti informacijos apie DI integraciją viešajame sektoriuje prieinamumą ir keitimąsi gerąja praktika.


Atlikti kompleksinę įstatymus įgyvendinančių teisės aktų peržiūrą, ir užtikrinti, kad jie nekonkuruotų su įstatyminiu reglamentavimu.

Lietuvos Respublikos sveikatos apsaugos ministerija

Atlikta Sveikatos draudimo įstatymo įgyvendinamųjų teisės aktų peržiūra. Sveikatos draudimo įstatyme nuo 2018-01-01 įtvirtintas medicinos priemonių (prietaisų), būtinų pacientų sveikatos priežiūrai namuose užtikrinti, nuomos išlaidų kompensavimas privalomojo sveikatos biudžeto lėšomis. Patikslinti sveikatos apsaugos ministro įsakymai (2019-10-31 Nr. V-1246, Nr. V-1247 ir Nr. V-1248), kuriuose reglamentuota, kad už plaučių transplantacijos bei širdies ir plaučių komplekso transplantacijos paslaugas apmokama ne faktinėmis kainomis, o vadovaujantis sveikatos apsaugos ministro 2015-12-30 įsakymu Nr. V-1566 „Dėl Sprendimų dėl labai retų žmogaus sveikatos būklių gydymo išlaidų kompensavimo priėmimo tvarkos aprašo ir šių išlaidų kompensavimo komisijos darbo reglamento patvirtinimo“. Taip pat 2021-02-22 įsakymu Nr. V-350  „Dėl kai kurių Lietuvos Respublikos sveikatos apsaugos ministro įsakymų pripažinimo netekusiais galios“, kuriuo pripažinti netekusiais galios 50 sveikatos apsaugos ministro įsakymų.


Siekiant užtikrinti veiksmingą ir savalaikį projekto įgyvendinimą, paramos gavėjai turi susitarti dėl veikimo taisyklių, apibrėžiančių įgyvendinančiųjų institucijų atsakomybę už tam tikrų rūšių viešuosius pirkimus, kad ateityje būtų išvengta nesutarimų.

Lietuvos Respublikos susisiekimo ministerija

2021 m. kovo 12 d. vykusiame Baltijos Ministrų Tarybos susitikime ministrai pirmininkai išreiškė nuomonę, kuri numato, jog reikia toliau veikti pagal projekto pirkimų schemos susitarimą, priimtą 2016 m. rugsėjo 30 d. Minėtame susitarime yra apibrėžtos projekto įgyvendinime dalyvaujančių institucijų atsakomybės ir funkcijos projektui skirtų viešųjų pirkimų įgyvendinime.Taip pat, atkreiptinas dėmesys, kad per projektui skirtą tarpinstitucinę pirkimų darbo grupę (angl. Procurement Reference Group) buvo baigtas derinti bendradarbiavimo susitarimas dėl bendrųjų projekto "Rail Baltica" pirkimams skirtų standartų ir gairių bei jų taikymo (angl. Agreement on Common Procurement Standards and Guidelines), kuris buvo pasirašytas 2020 m. birželio 10 d.Minėtas bendradarbiavimo susitarimas nustato ne tik bendrus viešiesiems pirkimams taikomus procedūrinius standartus, bet ir apibrėžia bendras pirkimus vykdančių institucijų atsakomybes (angl. Contracting Authority Code of Conduct).


Akcininkai turi rasti būdų, kaip Stebėtojų taryba galėtų veiksmingiau dirbti, o paramos gavėjai turi susitarti dėl sprendimų priėmimo matricos, kad sprendimai būtų priimami veiksmingiau, siekiant išvengti vėlavimo įgyvendinant projektą.

Įmonės "RB Rail AS" visuotiniame akcininkų susirinkime, kuris įvyko 2020 m. vasario 19 d., priimti įmonės "RB Rail AS" įstatų pakeitimai, kuriais patikslintos įmonės stebėtojų tarybos kompetencijos siekiant efektyvesnio sprendimų priėmimo ir trumpesnės sprendimų priėmimo grandinės (pvz., pirkimo procese reikalingų priimti sprendimų skaičius sumažintas nuo 3 iki 2, atskirų sprendimų atžvilgiu pašalintas reikalavimas gauti išankstinį įmonės stebėtojų tarybos pritarimą (pvz., dėl maksimalaus įmonės darbuotojų skaičiaus). Nauja patvirtintų įmonės "RB Rail AS" įstatų redakcija gali būti pasiekiama adresu - https://www.railbaltica.org/wp-content/uploads/2020/04/RB-Rail_Statutes.2020-02-19.pdf Įmonės "RB Rail AS" stebėtojų tarybos posėdyje Nr. 122, kuris įvyko 2020 m. vasario 19 d., buvo pristatytas poreikis taikyti standartizuotas teikimų stebėtojų tarybai formas, kad stebėtojų taryba sprendimus galėtų priimti operatyviau, nebūtų poreikio dėl teikiamo klausimo prašyti pateikti  papildomą informaciją. Sutarta standartizuotų teikimo formų taikymą organizuoti darbo tvarka, formalius pakeitimus įmonės stebėtojų tarybos veiklą reglamentuojančiuose dokumentuose atlikti tik tam nepasiteisinus.


Papildyti finansų ministro įsakymu patvirtintas Valstybės turto informacinės paieškos sistemos duomenų pateikimo, naudojimo ir sprendimų derinimo taisykles – nustatyti reikalavimą ir atsakomybę įtraukti į Valstybės turto informacinę paieškos sistemą (VTIPS) visas patirtas valstybės nekilnojamojo turto sąnaudas.

2021 m. užbaigtas ES fondų lėšomis finansuotas Valstybės turto informacinės paieškos sistemos (VTIPS) modifikavimo projektas, kurio metu buvo įdiegtos integracinės sąsajos su Nekilnojamojo turto (NT) registru ir VĮ „Turto bankas“ vidinėmis turto valdymo bei finansų valdymo sistemomis, patobulintas sąnaudų pateikimo į VTIPS modulis, sukurta integracinė sąsaja, leidžianti kitoms valstybės institucijoms sąnaudas pateikti automatizuotu būdu. Atsižvelgiant į VTIPS atliktas modifikacijas, parengtos ir finansų ministro 2023-12-01 įsakymu Nr. 1K-392 patvirtintos naujos redakcijos Valstybės turto informacinės paieškos sistemos duomenų pateikimo, naudojimo ir sprendimų derinimo taisyklės. Taisyklių II skirsnyje nurodyta duomenų apie valstybės NT ir NT, įskaitant ir sąnaudas, pateikimo į VTIPS ir jų tvarkymo tvarka.


Siekiant, kad asmens sveikatos priežiūros įstaigos veiktų vienodoje konkurencinėje aplinkoje, ir siekiant mažinti administracinę naštą, centralizuoti sutarčių su gydymo įstaigomis sudarymo procesą.

Gydymo  įstaigos nuo 2021-01-01 dėl visų asmens sveikatos priežiūros paslaugų teikimo ir apmokėjimo PSDF biudžeto lėšomis (išskyrus įstaigas, teikiančias pirminės ambulatorinės asmens sveikatos priežiūros paslaugas) sutartį sudaro su ta teritorine ligonių kasa, kurios veiklos zonoje yra įstaigos buveinė (sveikatos apsaugos ministro 2020-06-29 įsakymas Nr. V-1563 „Dėl Lietuvos Respublikos sveikatos apsaugos ministro 2019-12-18 įsakymo Nr. V-1051 „Dėl Teritorinių ligonių kasų ir asmens sveikatos priežiūros įstaigų sutarčių sudarymo tvarkos aprašo patvirtinimo“ pakeitimo“). Dvi suplanuotos priemonės yra įgyvendintos, bet nepakankamos. Siekiant užtikrinti šių įstaigų veikimą vienodoje konkurencinėje aplinkoje, nes jos sutartį sudaro ne su vienu juridiniu asmeniu (Valstybine liginių kasa), o vienu iš penkių (teritorine ligonių kasa) juridinių asmenų, kurių veiklos zonoje teikia paslaugas, ir išlieka aplinkybė / sąlygos skirtingiems sutartiniams įsipareigojimams, sprendimus dėl likusių neišspręstų klausimų vertinsime atlikdami rekomendacijos „Siekiant užtikrinti, kad fondo biudžeto lėšos, skirtos asmens sveikatos priežiūros paslaugų išlaidoms apmokėti, būtų planuojamos pagal vienodus principus ir skaidriai paskirstomos gydymo įstaigoms, tobulinti teisinį reglamentavimą (neskirstomų lėšų dydžio, lovos funkcionalumo rodiklio taikymo, lėšų nurodymo sutartyse ir pan., įskaitant lėšų skyrimą vaistams ir medicinos pagalbos priemonėms išrašyti bei derybų procesą)“ priežiūrą.


Siekiant užtikrinti projektų, priemonių ir reikmių,  finansuojamų iš anksto nustatyta teisės aktuose patvirtinta mokesčių ir kitų pajamų dalimi, atrankos objektyvumą, viešumą, lėšų priemonėms finansuoti panaudojimo efektyvią kontrolę ir pasiektų rezultatų įvertinimą bei jų viešumą, Bendrųjų miškų ūkio reikmių programos lėšomis finansuojamų reikmių atranką reglamentuojančiuose dokumentuose numatyti privalomą finansuojamų reikmių pamatuojamų rezultatų pateikimą paraiškoje, neteisėtai panaudotų lėšų išieškojimo tvarką, reikalavimus dėl vykdomų reikmių patikros ir atsiskaitymo už reikmių vykdymo rezultatus tvarką; numatyti papildomas kontrolės priemones, užtikrinančias Bendrųjų miškų ūkio reikmių programos lėšomis finansuojamų priemonių vykdymą laikantis sudarytų sutarčių sąlygų.

Lietuvos Respublikos aplinkos ministerija

Lietuvos Respublikos aplinkos ministro 2021-04-23 įsakymu Nr. D1-245 „Dėl Lietuvos Respublikos aplinkos ministro 2012-12-12 įsakymo Nr. D1-1082 „Dėl Bendrųjų miškų ūkio reikmių finansavimo programos administravimo“ pakeitimo“ papildytas Bendrųjų miškų ūkio reikmių finansavimo programos lėšų planavimo, skyrimo ir naudojimo tvarkos aprašas: vykdytojams nustatyta prievolė grąžinti neteisėtai panaudotas lėšas; ministerijai numatyta teisė bet kuriame reikmės įgyvendinimo etape atlikti reikmės įgyvendinimo patikras, paraiškos forma papildyta reikalavimu nurodyti pamatuojamų rezultatų reikšmes.


Siekiant nustatyti teisingus turto ir finansavimo sumų, įsipareigojimų, grynojo turto likučius, Socialinės apsaugos ir darbo ministerijai rekomenduojame ištirti aplinkybes Jurdaičių socialinės globos namuose dėl apskaitos organizavimo ir tvarkymo. Pasitvirtinus vertinimams, kad buhalterinė apskaita buvo tvarkoma nesilaikant Buhalterinės apskaitos įstatymo reikalavimų, imtis veiksmų teisės aktų nustatyta tvarka.

Lietuvos Respublikos socialinės apsaugos ir darbo ministerija

Socialinės apsaugos ir darbo ministerijos Centralizuotas vidaus audito skyrius 2021-09-23 atliko Jurdaičių socialinės globos namų finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Siekiant, kad ilgalaikio turto priskyrimas grupėms ir ekonomiškai pagrįstų nusidėvėjimo normų nustatymas būtų suderintas tarp įstaigų bei užtikrintas kokybiškas ilgalaikio turto naudingo tarnavimo laiko suderinimas su ministerija, rekomenduojame Socialinės apsaugos ir darbo ministerijai parengti pavyzdinį ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms sąrašą.

Siekiant vienodo ilgalaikio turto grupavimo visose ministerijai pavaldžiose socialinės globos įstaigose, 2021-07-20 socialinės apsaugos ir darbo ministro įsakymu Nr. A1-530 „Dėl socialinės globos įstaigų pavyzdinių ilgalaikio turto nusidėvėjimo normatyvų darbo grupės“ sudaryta darbo grupė atliko ministerijai pavaldžių socialinės globos įstaigų naudojamo ilgalaikio turto analizę ir pateikė parengtas išvadas apie įstaigose vykdomą turto grupavimą naudingam turto tarnavimo laikui nustatyti. Socialinės apsaugos ir darbo ministro 2021-10-06 įsakymu Nr. A1-704 patvirtintas Pavyzdinis ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms sąrašas. Ministerijos 2021-10-08 raštu Nr. (5.1.2Mr-47)SD-4714 „Dėl pavyzdinio ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms sąrašo“ patvirtintas sąrašas pateiktas socialinės globos įstaigoms jį taikyti darbe: vadovautis sąraše nurodytomis turto grupėmis ir rūšimis, o tvirtinant ilgalaikio turto naudingo tarnavimo laiką – sąraše rekomenduojamais turto nusidėvėjimo(amortizacijos) normatyvais (metais).


Parengti IS veiklos tęstinumo  valdymo planą.

Vadovo 2017.10.04 įsak.Nr. V-207 patvirtintas IS veiklos tęstinumo planas.


Atlikti išankstinių mokėjimų likučių pagal sutartis su Jungtinių Amerikos Valstijų Vyriausybe ir Norvegijos gynybos ministerija analizę, įvertinus, ar yra požymių, kad išankstinių mokėjimų likučių balansinė vertė gali būti sumažėjusi, užtikrinti teisingą šių sumų likučių koregavimą ir jų nuvertėjimo sąnaudų registravimą buhalterinėje apskaitoje.

Gynybos resursų agentūra prie Krašto apsaugos ministerijos

Gynybos resursų agentūra atliko išankstinių mokėjimų likučių pagal sutartis su Jungtinių Amerikos Valstijų Vyriausybe ir Norvegijos gynybos ministerija analizę. Nustatė, kad išankstiniai mokėjimai neturi nuvertėjimo požymių ir informaciją apie išankstinių mokėjimų likučius pateikė buhalterinę apskaitą tvarkančiai tarnybai. Atsižvelgiant į išankstinių mokėjimų likučių derinimo su užsienio tiekėjais specifiką, agentūra inicijavo krašto apsaugos ministro 2015-10-29 įsakymu Nr. V-1097 patvirtintų Krašto apsaugos sistemos institucijų inventorizacijos taisyklių pakeitimą (2022-09-01 Nr. V-696). Taisyklėse nustatyta, kad išankstinių mokėjimų likučiai su užsienio tiekėjais inventorizuojami sutikrinant juos su pagrindžiančiais apskaitos dokumentais (pvz., sutartimis, mokėjimų dokumentais ir kt.), o faktas apie tokį inventorizavimo būdą nurodomas inventorizacijos apraše.


Siekiant turėti teisingus apskaitos duomenis, kurie reikalingi parengti Socialinės apsaugos ir darbo ministerijos, valstybės ir nacionalinį konsoliduotųjų finansinių ataskaitų rinkinius, rekomenduojame ištirti Jotainių socialinės globos namų apskaitos organizavimo ir tvarkymo aplinkybes. Pasitvirtinus vertinimams, kad buhalterinė apskaita buvo organizuojama nesilaikant Buhalterinės apskaitos įstatymo reikalavimų, imtis veiksmų teisės aktų nustatyta tvarka.

Socialinės apsaugos ir darbo ministerijos Centralizuotas vidaus audito skyrius 2021-09-23 atliko Jotainių socialinės globos namų finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Parengti metodines rekomendacijas ir / ar pakeisti teisės aktus, kad į valstybės skolą būtų įtraukti visi įsipareigojimai, kurie ne tik savo forma, bet ir turiniu priskirtini skoliniams įsipareigojimams.

Savivaldybės, vertindamos, ar įsipareigojimus, kurie atsiranda iš sandorių, reikėtų priskirti skoliniams, vadovaujasi Savivaldybių skolinimosi taisyklėse (Vyriausybės 2004-03-26 nutarimas Nr. 345) nurodytu tokių įsipareigojimų sąrašu. Įvertinusios savo sandorius, savivaldybės duomenis pateikia Finansų ministerijai pagal finansų ministro 2020-01-22 įsakymu Nr. 1K-8 patvirtintą formą (priedą Nr. 10), ši – Lietuvos statistikos departamentui, kuris juos naudoja apskaičiuodamas valdžios sektoriaus skolą. Savivaldybių skolinimosi taisyklės buvo pakeistos 2021-09-29 nutarimu Nr. 784, jose praplėsta sandorių, iš kurių kyla skoliniai įsipareigojimai, apimtis. Naujas teisinis reglamentavimas sudaro sąlygas savivaldybėms pateikti tikslesnius duomenis apie turimus skolinius įsipareigojimus.


Valdymo sričiai priskirtas įmones informuoti apie audito rezultatus ir įpareigoti parengti finansinės rizikos valdymą reglamentuojančius dokumentus ar peržiūrėti ir, esant poreikiui, patikslinti esamus, atsižvelgiant į Finansinės rizikos valdymo gairėse valstybės valdomoms įmonėms pateiktas rekomendacijas.

Lietuvos Respublikos kultūros ministerija

Kultūros ministro valdymo srities septynios įmonės ir viešosios įstaigos (VĮ „Lietuvos paminklai“, VĮ „Vilniaus pilių direkcija“ (rekomendacijų įgyvendinimo ataskaitos datai yra likviduojama), UAB „Lietuvos kinas“, VšĮ „Vilniaus keistuolių teatras“, VšĮ „Kauno įvairių tautų kultūros centras“, VšĮ „Tautinių bendrijų namai“, VšĮ „Lietuvos tautinių mažumų folkloro ir etnografijos centras“) parengė finansinės rizikos valdymą reglamentuojančius dokumentus. Trys viešosios įstaigos, kuriose viena iš dalininkų yra Kultūros ministerija, rengti tokius dokumentus atsisakė, motyvuodamos tuo, kad finansinės rizikos valdymas jiems neaktualus dėl vos kasdieniams poreikiams tenkinti pakankančių disponuojamų piniginių lėšų.


Identifikuoti šalies mastu vaikų raidos sutrikimų diagnostikos testų poreikį, atsižvelgiant į tai inicijuoti trūkstamų testų kūrimą arba įsigijimą ir jų pritaikymą naudoti Lietuvoje.

Vaikų raidos sutrikimų diagnostikos testų (metodikų) poreikis nustatytas (validuotų ar atnaujintų vaiko raidos vertinimo testų (diagnostikos metodikų), naudojamų nacionaliniu mastu, Lietuvoje nebuvo). Vadovaujantis profesinėmis žiniomis, tarptautiniais moksliniais straipsniais ir tarptautinėmis praktinėmis rekomendacijomis, parinkti tarptautinėje praktikoje naudojamus testus (diagnostikos metodikos).  Inicijavus testų (metodikų) pritaikymą testai (metodikos) baigti rengti 2023-08-31.


Siekiant sukurti valstybinį socialinį draudimą ir socialinę paramą (iš valstybės biudžeto) jungiančią socialinės apsaugos sistemą, atlikti teisinio reguliavimo stebėseną, vertinant Valstybinio socialinio aprūpinimo sistemos pagrindų įstatymo aktualumą ir jo reikalingumą. Atsižvelgiant į vertinimo rezultatus, inicijuoti reikiamus teisinio reglamentavimo pokyčius, kad būtų apibrėžta socialinės apsaugos sistema, socialiniam draudimui ir (ar) atskiroms jo rūšims būdingi principai.

Pakeitus reglamentavimą, atskirtos socialinio draudimo išmokos pagal finansavimo šaltinius, numatant socialinės paramos požymius turinčias išmokas finansuoti valstybės biudžeto lėšomis. Nuo 2022-01-01 įsigaliojus Valstybinio socialinio draudimo įstatymo Nr. I-1336 2, 4, 8, 9, 10, 11, 12, 14, 19, 19-1, 21, 23, 32, 33, 34, 34-1, 35 straipsnių pakeitimo ir Įstatymo papildymo 18-1 straipsniu įstatymo (2021-12-14 Nr. XIV-750) pakeitimais nustatyta, kurios socialinio draudimo išmokos yra priskiriamos susijusioms su asmens draudžiamosiomis pajamomis ir yra finansuojamos VSDF biudžeto lėšomis, o kurios išmokos yra su asmens draudžiamosiomis pajamomis nesusijusios ir finansuojamos valstybės biudžeto lėšomis. Nuo 2023-07-02 įsigaliojo Valstybės socialinių fondų biudžetų sandaros įstatymo (2023-05-23 Valstybinio socialinio draudimo fondo biudžeto sandaros įstatymo Nr. IX-547 pakeitimo įstatymas Nr. XIV-1966), nuostatos, kuriomis nustatytos bendros valstybės socialinių fondų biudžetų planavimo, sudarymo, tvirtinimo ir vykdymo pagrindinės nuostatos, valstybės socialinio draudimo fondo biudžeto pajamos ir sąnaudos patvirtintos pagal socialinio draudimo įmokų rūšis, valstybės socialinių fondų ataskaitų rinkinyje pateikta informacija apie kiekvienos socialinio draudimo įmokų rūšies numatomus sukaupti rezultatus. Atitinkamai pakeisti ir atskiras socialinio draudimo išmokas reglamentuojantys įstatymai (Socialinio draudimo pensijų, Ligos ir motinystės socialinio draudimo, Nelaimingų atsitikimų darbe ir profesinių ligų socialinio draudimo bei Nedarbo socialinio draudimo įstatymai). Priimti įstatymai taikomi rengiant ir tvirtinant 2024 m. ir vėlesnių metų valstybės socialinių fondų biudžetų projektus, taip pat vykdant 2024 m. ir vėlesnių metų valstybės socialinių fondų biudžetus bei atsiskaitant už jų vykdymą. Vadovaujantis 2023 m. įsigaliojusiomis Valstybės socialinių fondų biudžetų sandaros įstatymo nuostatomis, visų minėtų fondų 2024 m. biudžetai sudaryti taikant kaupimo principą ir patvirtinti vienu Valstybės socialinių fondų biudžetų 2024 metų rodiklių patvirtinimo įstatymu (2023-11-21 įstatymas Nr. XIV-2273).


Siekiant užtikrinti projektų, priemonių ir reikmių,  finansuojamų iš anksto nustatyta teisės aktuose patvirtinta mokesčių ir kitų pajamų dalimi, atrankos objektyvumą, viešumą, lėšų priemonėms finansuoti panaudojimo efektyvią kontrolę ir pasiektų rezultatų įvertinimą bei jų viešumą: nustatyti pirmumo vertinimo kriterijų taikymo tvarką, skiriant dotacijas savivaldybėms iš Atliekų tvarkymo programos, kai bendras iš prašomas finansavimo dydis viršija savivaldybių dotacijoms numatytą skirti lėšų sumą.

2021 m. priimtais Atliekų tvarkymo ir Pakuočių ir pakuočių atliekų tvarkymo įstatymais (Atliekų tvarkymo įstatymo Nr. VIII-787 1, 2, 3, 3-1, 3-2, 4, 7, 11-1, 12-1, 18-2, 22, 30, 32, 33, 34, 34-1, 34-2, 34-3, 34-4, 34-7, 34-8, 34-15, 34-18, 34-23, 34-25, 34-26, 34-28, 34-31 straipsnių, šeštojo skirsnio, 5 priedo pakeitimo ir Įstatymo papildymo 32-1 straipsniu ir antruoju-2 skirsniu įstatymas, 2021-06-17 Nr. XIV-407, ir Pakuočių ir pakuočių atliekų tvarkymo įstatymo Nr. IX-517 2, 4, 4-2, 7, 10, 11-2 straipsnių ir 2 priedo pakeitimo įstatymas, 2021-06-17 Nr. XIV-408) išplėsta Atliekų tvarkymo programos finansavimo sritis, padidintos atliekų prevencijos, žiedinės ekonomikos skatinimo, aplinkos apsaugos valstybinės kontrolės atliekų tvarkymo srityje priemonių finansavimo galimybės, patikslintos programą administruojančių institucijų funkcijos.Aplinkos ministro 2021-08-27 įsakymu Nr. D1-482 patvirtinta Atliekų prevencijos ir tvarkymo programos lėšų naudojimo tvarkos aprašo nauja redakcija. Aprašo V skyriuje nustatyta pirmumo vertinimo kriterijų taikymo tvarka, skiriant dotacijas savivaldybėms iš Atliekų tvarkymo programos: aprašo 18 punkte nustatyta, kad projektas, kuriam prašoma teikti dotaciją, turi atitikti bendruosius projektų atrankos kriterijus ir, jei taikoma, prioritetinius bei specialiuosius projektų atrankos kriterijus, kuriuos rengia Aplinkos ministerija ir tvirtina stebėsenos komitetas. Aprašo 19.2 papunktyje nustatyta, kad prioritetiniai projektų atrankos kriterijai nustatomi, kai projektų atranka vykdoma konkurso būdu; šių kriterijų tikslas – objektyviai palyginti projektų kokybę, naudą ir išrinkti geriausius.


Siekiant užtikrinti laiku įgyvendinamą kalbinių išteklių, reikalingų DI sprendimams plėtoti, kūrimą ir jų prieinamumą viešajam sektoriui, sumažinti vėlavimus ir užtikrinti numatytų rodiklių pasiekiamumą.

Lietuvos Respublikos ekonomikos ir inovacijų ministerija


Atsižvelgiant į tai, kad ministerijos veiklos rezultatų vertinimo kriterijų skaičius turėtų būti ne didesnis nei gerai suformuluotų pagrindinių kriterijų rinkinys, optimizuoti vertinimo kriterijų skaičių strateginiuose veiklos planuose.

Lietuvos Respublikos užsienio reikalų ministerija

Teisinio reguliavimo pokyčiai iš esmės sudaro prielaidas teiktos rekomendacijos įgyvendinimui: ministerijos strateginis veiklos planas rengiamas atsižvelgiant į 2020-06-25 Seimo priimto Strateginio valdymo įstatymo Nr. XIII-3096 (2021-12-23 įstatymo Nr. XIII-3096 pakeitimo įstatymas Nr. XIV-836) ir Vyriausybės 2021-04-28 nutarimu Nr. 292 patvirtintos Strateginio valdymo metodikos (Vyriausybės 2022-12-14 nutarimu Nr. 1264 patvirtinta nauja redakcija) nuostatas, kuriose nustatyta, kad stebėsenos rodikliai planavimo dokumentuose yra integruoti ir persikelia iš aukštesnio lygmens strateginių ir programavimo dokumentų į veiklos lygmens planavimo dokumentus (Valstybės pažangos strategijos, Nacionalinio pažangos plano, plėtros programų, pažangos priemonių ir strateginių veiklos planų stebėsenos rodiklių integracija). Atsižvelgdami į tai, kad vykdant strateginio valdymo reformą reikšmingai pakeista visa strateginio valdymo sistema, Strateginio valdymo įstatymą įgyvendinantys teisės aktai nuolat keičiami ir tobulinami, rekomendaciją laikome iš dalies įgyvendinta ir jos stebėseną baigiame.


Atlikti IS rizikos vertinimą ir, jei reikia, rizikų valdymo priemonių planą.

IS rizikų, kurios  vertinamos pasitarimų metu, nenustatyta, todėl valdymo priemonių planas.


Siekiant užtikrinti projektų atrankos ir jų vykdymo skaidrumą, patikslinti ministro įsakymais patvirtintas finansavimo tvarkas ir Projektų administravimo taisykles: nustatyti projektų tikslinimo reikalavimus, užtikrinančius, kad nebūtų keičiamas jau patvirtintų projektų turinys ir pagrindinių veiklų esminės nuostatos; nustatyti aiškų įgyvendintų projektų tikrinimo funkcijų atskyrimą ir būtinas atlikti kontrolės  priemones; nustatyti aiškiai suprantamą pasiektų rezultatų įvertinimą ir viešinimą; užtikrinti, kad patikslintomis Projektų administravimo taisyklėmis vadovautųsi ministerijai pavaldžios įstaigos rengdamos savo finansavimo aprašus.

Socialinės apsaugos ir darbo ministras 2020-12-10 įsakymu Nr. A1-1259 patvirtino Projektų administravimo taisykles, kuriose nustatyti projektams taikomi bendrieji paraiškų teikimo ir pildymo reikalavimai, taip pat reikalavimai pareiškėjams, paraiškų atrankos ir vertinimo, valstybės biudžeto lėšų skyrimo, projektų vykdymo ir stebėsenos, neįgyvendintų veiklų plano tikslinimo tvarka, numatytas funkcijų atskyrimas. 2023-08-30 įsakymu Nr. A1-581 patvirtintos naujos redakcijos Projektų administravimo taisyklės, kuriose reglamentuoti konkursų nuostatai, paraiškų teikimo, vertinimo, komisijos darbo organizavimo, projektų vykdymo, stebėsenos ir viešinimo reikalavimai. Konkursą administruojančia įstaiga gali būti konkurso nuostatuose numatytas Socialinių paslaugų priežiūros departamentas arba Europos socialinio fondo agentūra.


Siekiant laiku ir kokybiškai parengti teritorijų planavimo dokumentus, numatyti priemones automatinių pritarimų atvejų mažinimui ir sklandaus teritorijų planavimo proceso užtikrinimui.

Įgyvendinus suplanuotas priemones, sudarytos prielaidos laiku ir kokybiškai parengti teritorijų planavimo dokumentus, užtikrinti sklandų teritorijų planavimo procesą: priimti Teritorijų planavimo įstatymo 26 str. 4 d. pakeitimai, atsižvelgiant į juos patikslinta Teritorijų planavimo dokumentų rengimo ir teritorijų planavimo proceso valstybinės priežiūros informacinė sistema (TPDRIS), atlikta visų automatiškai suformuotų pranešimų stebėsena.


4. Siekiant užtikrinti tinkamą reagavimą į gaisrus, siūlome:4.1. modernizuoti Bendrojo pagalbos centro informacinę sistemą taip, kad būtų sudarytos galimybės priešgaisrinėms gelbėjimo pajėgoms operatyviai perduoti informaciją apie pagalbos poreikį;4.2. užtikrinti, kad ugniagesių komandų budinčios pamainos būtų suformuotos pagal Priešgaisrinės saugos standarto reikalavimus.

Priešgaisrinės apsaugos ir gelbėjimo departamentas prie Vidaus reikalų ministerijos


Įtraukti į duomenų atvėrimo politikos formavimą ir įgyvendinimą viešojo sektoriaus ir nevyriausybinių suinteresuotų šalių ekspertus.

Įgyvendinant rekomendaciją numatyta įvykdyti 2 priemones: Įgyvendinant 4.1 priemonę, 2017 m. gruodžio 20 d. nutarimu Nr. 1085 „Dėl Lietuvos Respublikos Vyriausybės 2014 m. kovo 12 d. nutarimo Nr. 244 „Dėl informacinės visuomenės plėtros 2014–2020 metų programos „Lietuvos Respublikos skaitmeninė darbotvarkė“ patvirtinimo“ pakeitimo“, 22 punktas buvo papildytas nuostata, kad „Taryba <...> atlieka įstaigų turimų duomenų atvėrimo metinės pažangos ir trumpojo laikotarpio tikslų pasiekimo poveikio vertinimą <...>“. Taip pat susisiekimo ministro 2018 m. vasario 22 d. įsakymu Nr. 3-89 „Dėl Lietuvos Respublikos susisiekimo ministro 2014 m. rugsėjo 11 d. įsakymo Nr. 3-356 „Dėl darbo grupės – skaitmeninės darbotvarkės tarybos sudarymo“ pakeitimo (toliau – Įsakymas)“ buvo patikslintas Tarybos darbo reglamento 4.7 papunktis, kuriuo nustatoma, kad Taryba „atlieka viešojo sektoriaus subjektų turimų duomenų atvėrimo metinės pažangos ir trumpojo laikotarpio tikslų pasiekimo poveikio vertinimą; informacija apie institucijų turimus duomenų atvėrimo rezultatus ir Tarybos veiklą skelbiama Susisiekimo ministerijos interneto svetainėje“. Priemonė įgyvendinta.Įgyvendinant 4.2 priemonę, susisiekimo ministro 2018 m. vasario 22 d.  įsakymu Nr. 3-89 „Dėl Lietuvos Respublikos susisiekimo ministro 2014 m. rugsėjo 11 d. įsakymo Nr. 3-356 „Dėl darbo grupės – skaitmeninės darbotvarkės tarybos sudarymo“ pakeitimo (toliau – Įsakymas)“, tarybos sudėtis buvo atnaujinta. Į Tarybos sudėtį buvo įtraukti valstybės institucijų, įstaigų, valstybės įmonių, socialinių partnerių ir nevyriausybinių organizacijų atstovai. Priemonė įgyvendinta.


Tam, kad visais Baudžiamojo proceso kodekso nustatytais atvejais apklausose, kai ikiteisminiuose tyrimuose dalyvauja nepilnamečiai, dalyvautų psichologas, imtis priemonių dėl esamo psichologų pasitelkimo modelio tobulinimo.

Laukiame priimtų sprendimų dėl psichologų pasitelkimo modelio tobulinimo.


Siekiant sudaryti sąlygas viešojo sektoriaus subjektams tinkamai taikyti DI technologijas, parengti DI metodines rekomendacijas.


Siekiant mažinti pridėtinės vertės nekuriančio ir dubliuojamo darbo mastą, administracinę naštą viešojo sektoriaus subjektams, turėti aiškią ir sprendimams priimti naudingą informaciją, tobulinti planavimo ir atsiskaitymo už Vyriausybės tikslų ir prioritetų pasiekimą, panaudojant valstybės biudžeto lėšas, sistemą.

Rekomendacija įgyvendinta. Nauja strateginio valdymo ir biudžeto formavimo sistema sudaro formalias prielaidas rezultatyviai įgyvendinti valstybės pažangą. 2023-01-01 įsigaliojo naujos redakcijos Viešojo sektoriaus atskaitomybės įstatymas, kuris pakeitė Vyriausybės Seimui teikiamų ir Seimo tvirtinamų metinių ataskaitų rinkinių sudėtį, pateikimo terminus ir tvarką –  valstybės metinių ataskaitų rinkinio sudėtis papildyta valstybės pažangos ataskaita. Naujos įstatymo nuostatos leis veiklos rezultatus susieti su finansiniais duomenimis, kurie bus parengti ir pateikti Seimui per pavasario sesiją. Atsiskaitymas už pasiektą pažangą atliekamas Viešojo sektoriaus atskaitomybės įstatymo nustatyta tvarka. Valstybės pažangos ataskaita buvo parengta už 2023 m., tačiau Valstybės kontrolei vertinti įstatymo nustatytu laiku nebuvo pateikta. 2024 m. atlikto audito „Strateginio valdymo ir biudžeto formavimo pokyčiai“ ir vertinimo „Pastebėjimai dėl 2023 m. valstybės pažangos ataskaitos“ rezultatai parodė, kad dar trūksta veiksmų įvertinti suplanuotiems valstybės pažangos tikslams ir juos suderinti su finansinėmis galimybėmis, valstybės pažangos ataskaita kol kas sistemiškai nerodo šalies pažangos, stinga informacijos apie valstybės biudžeto asignavimų panaudojimą. Tolimesnius pokyčius dėl valstybės pažangos ataskaitos kokybės vertinsime atlikdami valstybės metinių ataskaitų rinkinio finansinį auditą ir teiktos rekomendacijos „Nacionaliniame pažangos plane siekiant sąsajų tarp nustatomos siekiamos pažangos atitinkamose valstybės veiklos srityse ir valstybės finansinių galimybių, nustatyti Nacionalinio pažangos plano rengimo (plano apimties, rodiklių nustatymo ir pasirinkimo) principus“ įgyvendinimo stebėseną.


Patikslinti ilgalaikio turto grupes, ilgalaikio turto sukauptą nusidėvėjimą ir amortizaciją bei nenudėvėto ir neamortizuoto ilgalaikio turto nusidėvėjimo ir amortizacijos normatyvus.

Generalinė miškų urėdija prie Aplinkos ministerijos

peržiūrėtos patikslintos IT grupės, nusidėvėjimas.


Apsvarstyti ir įvertinti kokių konkrečiai tikslų ir rezultatų siekiama, įgyvendinant  valstybės biudžeto lėšomis vykdomą priemonę „Žemdirbių savivaldos stiprinimas“. Nusprendus toliau vykdyti šią priemonę, parinkti tinkamą jos vertinimo kriterijų, nustatyti, kurias konkrečias funkcijas / veiklas tikslinga pavesti vykdyti Žemės ūkio rūmams.

Žemės ūkio ministerija, nusprendusi tęsti priemonę „Žemdirbių savivaldos stiprinimas“, patvirtino šią priemonę vykdančio Žemės ūkio rūmų (ŽŪR) finansavimo tvarkos aprašą (žemės ūkio ministro 2019-02-22 įsakymu Nr. 3D-96). Apraše buvo nustatytos konkrečios iš valstybės biudžeto lėšų finansuojamos veiklos ir jų vertinimo rodikliai. Kadangi nuo 2022 m. pagal aukščiau minėtą  aprašą nebenumatoma finansuoti ŽŪR veiklų ir finansavimo sutartis nebebus sudaroma, įstatymo keitimo būtinybė nebeaktuali.


Įvertinti ministerijos funkcijų (savivaldybėms perduotoms valstybinėms žemės ūkio funkcijoms atlikti skirtų lėšų apskaičiavimas ir Pašarų ūkio subjektų registro administravimas) vykdymo apimtis ir, nusprendus jas perduoti VĮ Žemės ūkio informacijos ir kaimo verslo centrui, atitinkamai tikslinti teisės aktus, kad galimybė gauti valstybės biudžeto lėšų funkcijoms atlikti būtų numatyta atitinkamame įstatyme.

Įstatymu (2020-06-29 priimtas Pašarų įstatymo Nr. VIII-1610 pakeitimo įstatymas Nr. XIII-3209 (TAR, 2020-07-09, Nr. 2020-15403)) pakeistas registro pavadinimas, numatyta - pašarų ūkio subjektų registro valdytoja – Žemės ūkio ministerija. Vyriausybės nutarimu (2020-10-21 Nr. 1178 „Dėl Lietuvos Respublikos patvirtintų pašarų ūkio subjektų registro reorganizavimo ir Lietuvos Respublikos pašarų ūkio subjektų registro nuostatų patvirtinimo“ (TAR, 2020-10-27, Nr. 2020-22262)) patvirtintuose nuostatuose nurodyta valdytoja ir registre tvarkomų asmens duomenų valdytoja - Žemės ūkio ministerija; registro tvarkytojai ir registre tvarkomų asmens duomenų tvarkytojai - valstybės įmonė Žemės ūkio informacijos ir kaimo verslo centras ir Valstybinė maisto ir veterinarijos tarnyba. Numatyta, kad registras finansuojamas iš Lietuvos Respublikos valstybės biudžeto asignavimų. Vadovaujantis žemės ūkio ministro 2006-06-12 įsakymo Nr. 3D-240 „Dėl Valstybėms (perduotoms savivaldybėms) žemės ūkio funkcijoms atlikti skirtų lėšų apskaičiavimo metodikų patvirtinimo“ 21 p. nuostatomis, ministerija iš VĮ Žemės ūkio informacijos ir kaimo verslo centro gautos informacijos pagrindu apskaičiuoja lėšų poreikį darbo užmokesčiui, socialinio draudimo įmokoms bei kitoms išlaidoms ir pateikia skaičiavimus Finansų ministerijai.


Siekiant, kad visų valstybėje įsteigtų fondų ataskaitų rinkiniai būtų aiškūs, palyginami, o Finansų ministerija galėtų įgyvendinti savo kaip finansinės atskaitomybės politikos formuotojos vaidmenį, patikslinti teisės aktus taip, kad juose pareiga parengti finansinių ir biudžeto vykdymo ataskaitų formas ir jų turinį būtų pavesta Finansų ministerijai, nepriklausomai nuo to, kad fondas priklauso kitai, nei Finansų ministerijos, valdymo sričiai.

Priimtame naujos redakcijos Viešojo sektoriaus atskaitomybės įstatyme (2020-10-01 Nr. XIII-3308, pakeitimas 2021-12-23 Nr. XIV-840) nustatyta viešojo sektoriaus subjekto (ir išteklių fondo) finansinių ataskaitų rinkinio ir biudžeto vykdymo ataskaitų rinkinio sudėtis. Taip pat nustatytos išimtys, kada fondai gali rengti šias ataskaitas nesilaikydami sudėčiai keliamų reikalavimų. Tokiais atvejais fondo ataskaitų rinkinį sudaro ataskaitos, kuriose pateikiamos fondo veiklos ataskaitos, finansinės būklės, veiklos rezultatų, pinigų srautų, grynojo turto pokyčių, pajamų ir išlaidų sąmatos vykdymo informacija ir kurių sudėtį kiekvienam fondui ir jose teikiamai informacijai keliamus reikalavimus nustato finansų ministras.


Patikslinti fondo apskaitos vadovą, FS apskaitos tvarkoje nustatant, kad panaudotos FS turi būti registruojamos pagal faktinę jų panaudojimo paskirtį.


Siekiant užtikrinti kryptingą DI skaičiavimo pajėgumų didinimą, tobulinti esamų DI skaičiavimo pajėgumų stebėseną taip, kad ji būtų paremta rodikliais ir leistų vertinti būsimus viešojo sektoriaus skaičiavimo poreikius.


Atsižvelgiant į Pensijų kaupimo įstatymo nuostatą, kad fondo valdyba įmokas papildomai pensijai kaupti pensijų kaupimo bendrovėms perveda remdamasi informacija apie draudėjų apskaičiuotas, tačiau dar negautas, sumas, rekomenduojame teisės aktuose numatyti tokių pervedimų šaltinį ir nustatyti šių įmokų įskaitymo eiliškumą socialinio draudimo įmokų atžvilgiu.

Pensijų fondo dalyvio lėšomis mokamų kaupiamųjų pensijų sumokėtos sumos įskaitomos pirmiausia socialinio draudimo įmokų atžvilgiu laikantis Valstybinio socialinio draudimo fondo biudžeto sudarymo ir vykdymo taisyklių reikalavimų. Vadovaujantis Valstybinio socialinio draudimo įstatymo nuostatomis, nuo 2022 m. nurašytoms kaupiamųjų pensijų įmokų sumoms kompensuoti skiriami asignavimai iš valstybės biudžeto.


Apsvarstyti biudžetinių įstaigų ir (ar) jų darbuotojų atsakomybės draudimo, kaip papildomos (socialinės) garantijos, reikalingumą. Jei būtų priimtas teigiamas sprendimas, atitinkamuose įstatymuose inicijuoti tokio draudimo galimybės reglamentavimą. Neigiamo sprendimo atveju imtis priemonių, kad tokių draudimo paslaugų pirkimai ateityje nebūtų vykdomi.

Savanoriško civilinės atsakomybės draudimo teisinis reguliavimas viešajam sektoriui, kaip atskiras teisinis institutas, nebuvo įteisintas. Valstybės tarnybos įstatymo (nauja įstatymo redakcija nuo 2024-01-01) 2 straipsnio 1 dalis įtvirtina imperatyvią nuostatą, kad darbo santykius ir socialines garantijas reglamentuojantys įstatymai ir kiti teisės aktai valstybės tarnautojams taikomi tiek, kiek jų statuso ir socialinių garantijų nereglamentuoja šis įstatymas. Kadangi VTĮ nereglamentuoja aptariamų klausimų, šiuo atveju turi būti taikomos Darbo kodekso nuostatos. Atsižvelgdami į Vidaus reikalų ministerijos pateiktą nuomonę (2023-09-01 raštas Nr. 1D-4431), jog tikslinga laikyti, kad Darbo kodekso 155 straipsnio 1 dalies nuostatos formuluotė nedvipramiškai suponuoja darbdavio teisę apdrausti darbuotojo civilinę atsakomybę ir suteikia teisę spręsti apdrausti darbuotojų civilinę atsakomybę pagal poreikį, ir į tai, kad Biudžeto sandaros ir Valstybės tarnybos įstatymų pokyčių kontekste sudaromos sąlygos viešojo sektoriaus įstaigų vadovams suteikti daugiau galios sprendžiant įstaigos struktūros, personalo apimties ir kitus valdymo klausimus, konkuruojant su privačiu sektoriumi, siekiant įstaigos veiklos rezultatų ir institucijai iškeltų tikslų, rekomendaciją laikome įgyvendinta ir stebėseną baigiame.


Siekiant kuo tikslingiau ir efektyviau naudoti valstybės biudžeto lėšas, rekomenduojama peržiūrėti  vaikų dienos ir specializuotų pagalbos centrų  finansavimo koncepciją iš esmės, įvertinant ar jų finansavimas projektiniu būdu yra tinkamiausias būdas užtikrinantis visuomenės tikslinių grupių poreikius  šiose srityse.

Nuo 2021-01-01 įsigaliojo Socialinių paslaugų įstatymo Nr. X-493 2, 8, 13, 15, 16, 17, 19(1), 20, 30, 34, 36 str. ir šeštojo skirsnio pavadinimo pakeitimo ir įstatymo papildymo 19(2), 25(1), 25(2) str. įstatymas (2020-05-21 Nr. XIII-2945), kuriuo įteisintas socialinės priežiūros akreditavimas (įskaitant vaikų dienos centrų teikiamą socialinę priežiūrą). Nuo 2021 m. pasikeitė vaikų dienos centrų finansavimo modelis. Savivaldybės turi akredituoti jų teritorijoje teikiamas socialinės priežiūros paslaugas, kurios finansuojamos valstybės ir savivaldybių biudžetų lėšomis. Priėmus įstatymo įgyvendinamuosius teisės aktus, įteisintas socialinės priežiūros akreditavimas ir nuo 2021-01-01 teikiama tik akredituota vaikų dienos socialinė priežiūra, kuri finansuojama tiesiogiai, lėšas paskirstant metų pabaigoje socialinės apsaugos ir darbo ministro įsakymu.Teisė teikti specializuotą kompleksinę pagalbą suteikiama ir specializuota kompleksinė pagalba teikiama nuo 2023-07-01, Seimui 2022-03-15 priėmus Apsaugos nuo smurto artimoje aplinkoje įstatymo Nr. XI-1425 pakeitimo įstatymą Nr. XIV-934. Įstatymo pakeitimais įtvirtintas specializuotos kompleksinės pagalbos centrų akreditavimo mechanizmas, t.y specializuotos kompleksinės pagalbos centrai teikia tik akredituotą pagalbą ir ši pagalba akredituojama ir finansuojama iš valstybės biudžeto lėšų socialinės apsaugos ir darbo ministro nustatyta tvarka (socialinės apsaugos ir darbo ministro 2022-12-29 įsakymas Nr. A1-901).


Spręsti klausimą dėl VĮ „Mūsų amatai“ naudojimosi administracinėmis patalpomis ir komunalinių išlaidų kompensavimo.

Panevėžio pataisos namai įpareigojo VIMA įsiskolinimą už patalpų nuomą ir komunalines išlaidas (už 2016-2019 m. laikotarpį) apmokėti iki 2020-02-28, tačiau skola nesumokėta. VIMA nurodė, kad 2239,33 Eur skolos (pagal 2022-03-16 sąskaitą-faktūrą Nr. 03846) už laikotarpį nuo 2016-01-01 iki 2019-10-31 apmokėti negali dėl Juridinių asmenų nemokumo įstatymo 28 str. 1 d. 1-3 p. nuostatų (draudimas vykdyti juridinio asmens finansines prievoles, neįvykdytas iki teismo nutarties iškelti nemokumo bylą įsiteisėjimo dienos, taip pat ir išieškoti skolas iš juridinio asmens ir t.t.). 2022-10-13 įsiteisėjusia Vilniaus apygardos teismo nutartimi VIMA buvo nutraukta restruktūrizavimo byla ir iškelta bankroto byla, visi kreditoriniai reikalavimai, išskyrus Juridinių asmenų nemokumo įstatymo nustatytas išimtis, yra tenkinami įstatymo 93 str. ir 94 str. nustatyta tvarka. Vadovaujantis teisingumo ministro 2022-09-07 įsakymu Nr. 1R-303 „Dėl Kalėjimų departamentui prie Lietuvos Respublikos teisingumo ministerijos pavaldžių biudžetinių įstaigų reorganizavimo“ nuo 2023-01-01 Kalėjimų departamentas ir jam pavaldžios įstaigos buvo reorganizuoti į vieną juridinį asmenį – Lietuvos kalėjimų tarnybą. Tarnyba perėmė visų Kalėjimų departamento ir jam pavaldžių įstaigų, inter alia ir Panevėžio pataisos namų teises, pareigas ir visas Panevėžio pataisos namų reikalavimo teises į VĮ ,,Mūsų amatai" (VIMA) (2022-12-30 Panevėžio pataisos namų reikalų perdavimo ir priėmimo aktu Nr. LV-9029). Preliminarus VIMA bankroto bylos užbaigimas buvo numatytas 2024 m. rugpjūčio mėn. (2024-02-07 Vyriausybės protokolinis sprendimas Nr. 5). Įvertinus kasacinių skundų nagrinėjimo teisme terminus ir turto perdavimo procedūrų (kurioms reikalingas Vyriausybės nutarimo priėmimas) trukmę, įgyvendinimo terminas numatomas iki 2025-04-01.Atsižvelgus į pernelyg ilgai užsitęsusius rekomendacijos įgyvendinimo procesus, vadovaujantis Valstybinio audito rekomendacijų pateikimo ir įgyvendinimo stebėsenos tvarkos aprašo, patvirtinto valstybės kontrolieriaus 2019-12-19 įsakymu Nr. APDE-2, 33 p., rekomendacija laikoma iš dalies įgyvendinta ir jos stebėsena baigta.